Ishitrena reakcija međunarodne zajednice – mojKontakt portal – Radio Televizija Kontakt\nIshitrena reakcija međunarodne zajednice\nDirektor Policije Republike Srpske Gojko Vasić izjavio je da niko iz krugova međunarodne zajednice nije tražio izvještaj Policije Republike Srpske u vezi sa incidentima na lokaciji trafo-stanice “Elektroprenosa” u Srebrenici i kod Zemljoradničke zadruge u Kravici zbog čega je ishitreno reagovanje visokog predstavnika u BiH Valentina Incka.\nKomentarišući za banjalučke medije Inckovo otvoreno svrstavanje na stranu bošnjačkih udruženja u vezi sa incidentima, Vasić je ocijenio kao ishitreno iznošenje stava, bez izvještaja MUP-a Republike Srpske.\nVasić je rekao da je obezbjeđenje ovih skupova u proteklih nekoliko godina išlo veoma lako i jednostavno, jer su se mogli držati pod kontrolom.\nOn je ukazao da bi ozbiljan problem moglo biti kako 2015. kontrolisati obilježavanje 20 godina od stradanja Bošnjaka u Srebrenici i 100 godina od velikog stradanja Srba u Prvom svjetskom ratu, ako ne bude u potpunosti postojala saradnja svih udruženja građana i lokalnih političara sa Policijom Srpske.\nGrupa žena iz srebreničkih bošnjačkih udruženja porodica nastradalih nasilno je juče ušla u krug objekta Elektrodistribucije u Potočarima, kao i u krug bivše zemljoradničke zadruge u Kravici kod Bratunca.\nBy Davor Damjanovic / 11. 06. 2021.\nDanas o rekonstrukciji Vlade\nFile donosi i prijedlog za tretiranje Kosova u pregovorima


Komemoracija u Jajincima - Savez jevrejskih opština Srbije\nVi ste ovde: Naslovna Komemoracije Komemoracija u Jajincima\nDana 6. oktobra, s početkom u 11 časova, na platou Spomen-parka „Jajinci“ odata je počast nevinim žrtvama stradalima u Drugom svetskom ratu. Komemorativnu svečanost predvodio je izaslanik predsednika Republike, ministar za rad, zapošljavanje, boračka i socijalna pitanja Zoran Đorđević.\n"Poručujemo generacijama koje stasavaju da su fašizam i nacizam veliko zlo koje deli sukobljavanja ljudi po rasi naciji i veri. To je ideologija koja ne sme da ima budućnost i sledbenike", rekao je Milanović.\n"Danas se u Jajincima prisećamo žrtava nacističkog terora, ali i velikog dela koje su izveli naši neustrašivi preci koji nisu očajavali u teškom vremenu, kada se činilo da nema nade i izlaza za naš narod", rekao je Đorđević.\nKomisija za utvrđivanje ratnih zločina, formirana odmah po završetku Drugog svetskog rata, iznela je da je u Jajincima ubijeno 80 000 Srba, Jevreja, Roma i antifašista. Novija istraživanja govore da je tu stradalo oko 65 000 ljudi. Nezavisno od toga koji je od ova dva podataka tačan, istoričari su saglasni da je stratište u Jajincima najveće na teritoriji Srbije.


Art magazin - Doček 7528: Počelo odbrojavanje do Evropske prestonice kulture\nTreću godinu za redom Doček je ponovo Novi Sad učinio jedinstvenim, ne samo u zemlji, već i u regionu, pa čak i Evropi, slaveći dve Nove godine, dva kalendara, dva računanja vremena, dva pisma. Zbog toga je i ugostio veliki broj turista, a neki od njih došli su zbog Dočeka iz Francuske.\n"Imam prijatelja koji je iz Novog Sada i koji mi je pričao da moram da dođem da vidim sve ovo. Odlična mi je ideja da u jednoj večeri postoji toliko različitih događaja. Dopada mi se što su različiti muzički žanrovi, različita mesta u gradu za otkrivanje" rekao je Sedrik Bjenveni.\n"Prekrasan je osećaj kada dolazite da održite koncert koji je rasprodat tako brzo i videti sve te ljudi koji su došli da uživaju u vašem glasu, u nečem što nije tipično i komercijalno. Meni je koncept Dočeka genijalan, samim tim da muzika živi, da grad progovara pjesmom, da je sve manje mržnje, nesuglasja, bunta. Hajde da kažemo da je ovo bunt za nešto dobro" rekao je Božo Vrećo.\nDoček je i ove godine aktivirao i otkrio nove lokacije za kulturne sadržaje, pa je tako hrvatski sastav Svemirko nastupio u Kino sali Železničke stanice, Dejan Petrović Big bend u Reformatorskoj crkvi, Goran Trajkoski u gimnaziji "Laza Kostić", Dado Topić u KC "Petefi Šandor", Srpsko narodno pozorište objedinilo je najrazličitije muzičke žanrove – najveću filharmoniju iz Irkutske oblasti, Let 3 i di džej Nolah, a jedna od najboljih basistkinja Evrope u Radničkom domu.\n"Odlična mi je ideja otkrivanja novih prostora za koncerte i druge sadržaje. Mislim da mi je ovo prvi put da nastupam na nekoj neobičnoj lokaciji. Mislim da nije važno da li je na koncertu pet ili sto ljudi, već atmosfera koja se napravi i energija koju publika i izvođač dele" rekla je Kinga Glik.


Istorijski podvig: Srbija treća na svetskom finalu Neymar Jr’s Five u Brazilu! - Sportski portal Srbije\nPročitano 3413 puta\nNajbolji timovi iz 46 zemalja, dva dana izvanrednog fudbala i sunčano vreme u Brazilu bili su šlag na torti Neymar Jr’s Five turnira, jednog od najvećih globalnih 5x5 turnira. Sa preko 65.000 igrača, 10.000 timova sa šest kontinenata koji su se proteklih šest meseci takmičili, finale Nejmarovih pet je upotpunilo izvanredno fudbalsko leto.\nMomci iz Kragujevca, koji su se kroz seriju kvalifikacionih turnira izborili da predstavljaju Srbiju na svetskom finalu, tiho su grabili ka završnici, bili su drugi u grupi iza Argentine, ali su onda redom padale Rusija (2:0), Norveška (5:0) i Meksiko (1:0), u polufinalu su poraženi od brazilske ekipe iz Rija sa 5:0. Pošto je Brazil identičnim rezultatom u finalu savladao Holandiju, treće mesto pripalo je srpskoj ekipi. Ipak, treba imati u vidu da su se Kragujevčani suočili sa jednom povredom u četvrtfinalu, čime je uspeh i veći.\nNije mala stvar biti treći na svetu, došli smo u Brazil sa željom da se samo što bolje predstavimo i časno igramo pod zastavom Srbije, nismo mogli da znamo šta nas čeka od toliko ekipa iz 46 zemalja, a došli smo do samog vrha! Brazilci jesu bili sjajni u polufinalu, ali smo i mi imali jedan mali peh, jer nam se Dušan Petrović povredio tokom utakmice sa Meksikom, nije mogao da igra i praktično je samo stajao u polju. I pored toga, nema razloga da žalimo previše, ovo je uspeh za ponos, kad znaš koliko je teško bilo dogurati do samog vrha tamo gde se za fudbal živi i diše - rekao je član Dag&Red Miloš Kočić.\nKao ponosni članovi trećeg tima sveta u fudbalu ’5 na 5’, u Srbiju će se vratiti još Nemanja Aničić, Filip Matović i Ognjen Orešković. O njihovom uspehu dovoljno govori i činjenica da su iza sebe ostavili čak 10.804 timova koji su još učestvovali na „Neymar Jr’s Five“ kvalifikacijama.\nInternacionalna super zveda Nejmar da Silva pozdravio je učesnike, a timovi su pred prepunim tribinama stadiona u Sao Paulu prikazali šmek uličnog fudbala. As Barselone je osmislio ovo neobično takmičenje po svojim pravilima, po kojima je i igrao u detinjstvu, kada je samo maštao o velikim dometima. Ekipa gubi po člana svaki put kada primi gol, a igra se sve dok jedna ekipa ne ostane bez igrača, ili dok se ne završi 10-minutna partija.\nNakon turnira Nejmar je izjavio: “Ovo je pravi ulični fudbal. Ovo je mesto gde je Brazilski fudbal rođen i mesto odakle ja dolazim. Utakmice su bile sjajne, obzirom da je teren oivičen lopta nije mogla da izađe tako da igra nije prestajala ni jednog trenutka. Bilo je zadovoljstvo gledati sve ove momke, a drago mi je da sam i ja imao priliku da odigram jednu utakmicu.”\nPoznati ucesnici finalnog turnira\nKivanč Dinler je novi kralj uličnog basketa\nPoznati finalisti, sutra borbe za odlazak u zatvor


DRAMA U MAĐARSKOJ Vardar nakon produžetaka ostao bez evropske krune\nRukometašice Vardara, za koje igraju naše Andrea Lekić i Dragana Cvijić, nisu uspele da osvoje trofej u Ligi šampiona, pošto su posle preokreta izgubile od Đera sa 26:27.\nU Mađarskoj je viđena veoma dramatična utakmica, a epilog je bio isti kao i prethodne sezone - Đer se popeo na evropski tron. Doduše, imao je skopski tim veliku šansu da pobedi, upravo je golom Andree Lekić u poslednji minut ušao sa prednošću, ali...\nBrazilka Amorim je uspela da donese izjednačenje i tako meč odvede u dodatnih 10 minuta. U njima su se mnogo bolje snašle igračice Đera, koje su konstantno imale prednost i na kraju su odbranile titulu. Vardar je i u produžecima propustio veliku šansu, pošto je mlada Andrea Čarnađi imala zicer pet sekundi pre kraja, ali nije uspela da ga realizuje.\nAndrea Lekić je odigrala odličan meč, pošto je na kraju imala šest golova, dok je Dragana Cvijić jednom zatresla protivničku mrežu. Najzaslužnija za evropsku krunu Mađarica bila je Kornelija Grot sa osam pogodaka.


OBJAVLJENO: 25-јун-2017 PODELI: FACEBOOK TWITTER\nProblemi, izazovi i predlozi\nKako je prošlo devet meseci od dobijanja titule Evropske prestonice kulture, započeti procesi daju dovoljno materijala za kritički osvrt na učinjeno. U društvima poput našeg, osiromašenog, tranzicionog i na periferiji evropskih tokova, titule poput Evropske prestonice kulture uzbuđuju javnost više nego što bi to možda bilo primereno. Činjenica da u gore navedenom kontekstu, imamo najavu, za naše okolnosti, fakat velikog finansijskog ulaganja u kulturu, evidentno budi ogromna očekivanja čitave kulturne javnosti. Ponekad i nerealna očekivanja – brza rešenja nagomilanih problema. Zato strateško ulaganje u infrastrukturu, kako prostornu tako i kulturnu, treba da bude imperativ čitavog procesa. Od ovoga će umnogome zavisiti krajnji dometi ove titule i njen pozitivni ili negativni uticaj na prostornu i kulturnu politiku Grada u budućnosti. Potencijalni negativni ishodi titule Evropske prestonice kulture ne bi predstavljali izolovan slučaj u sad već dužoj istoriji ovog evropskog projekta. Iako se po svojoj ideji EPK u najvećoj meri koristi kao instrument rebrendiranja kulturnog imidža „posrnulih“ i periferijskih evropskih gradova, a sa ciljem promocije, poboljšanja imidža i povećanja turističkih potencijala, u slučaju Novog Sada ona prestavlja jedinstvenu priliku da se, uz realizaciju donesene kulturne strategije, iskoristi za uspostavljanje čvrstih temelja za razvoj kulturne scene. Iz tog razloga, brendiranje novog kulturnog identiteta Novog Sada treba da dođe kao promocija urađenog na „terenu“, a ne kao svrha sama za sebe – 2021. godina treba da predstavlja samo jednu kontrolnu tačku čitavog procesa, ne i konačni cilj.\nU ovom tekstu osvrnućemo se prvo na donošenje Plana detaljne regulacije (PDR) Kineske četvrti sa češkim magacinom. Možemo reći da projekat „Youth creative polis“ planiran na ovoj lokaciji predstavlja najvažniju prostornu reprezentaciju titule Novog Sada kao Evropske prestonice kulture, samim tim i paradigmatski primer koji već u startu na videlo iznosi nekoliko hroničnih problema naših društveno – kulturno – političkih odnosa.\nUzburkane strasti nastale nakon obelodanjivanja prvih namera vezanih za rušenje i građenje na prostoru Kineske četvrti (KČ) ne možemo posmatrati van konteksta niza loših urbanističkih odluka donesenih u Gradu u bližoj i daljoj prošlosti. Tako ne možemo ignorisati atmosferu stvorenu skorijim dešavanjima koja pokazuju odnos gradskih vlasti prema graditeljskom nasleđu (Trščare), graditeljskom nasleđu i upotrebi primerenih urbanističkih parametara (Novosadska banka), kao i prema pitanju privatizacije javnih prostora i osnovne logike ekonomskog razvoja (šoping mol kod Spens-a), a sve pod parolama otvaranja novih radnih mesta, investicija i ubrzanog razvoja Grada. Poslednja dešavanja oko prekrečenog murala govori i o stepenu razumevanja savremenog umetničkog stvaralaštva, što posebno alarmira u svetlu ove teme. Ako na to dodamo dešavanja na nacionalnom nivou i projekta „Beograd na vodi“ dobijamo, logično, izuzetno delikatan i naelektrisani društveni ambijent. Takođe, moglo bi se reći da kolektivno ukorenjeno nepoverenje jeste čak i generacijska odlika, tzv. milenijalske generacije koja je praktično za vreme čitavog dosadašnjeg životnog veka, poslednjih 30 godina, imala različite vlasti koje su svojim lošim odlukama razvili ovo kolektivno osećanje. Moramo biti potpuno iskreni i reći da ne možemo direktno povezati ove događaje sa projektom EPK, niti su na bilo koji način posledica dobijanja titule. Ipak, ovakav ambijent od nosioca projekta zahteva maksimalno pažljiv pristup pri donošenju svake odluke koja može imati uticaj na bilo koju socijalnu grupu. To nije bio slučaj prilikom donošenja PDR za Kinesku četvrt, a situacija u kojoj se dešava potpuno ignorisanje stručne argumentacije, predloga za poboljšanje plana i prikazane dobre volje svih podnosilaca primedbi na javnoj raspravi, dodatno su stvorili sumnju u namere donosioca plana. Ako na ovo dodamo potpuno neprimereno ponašanje pojedinaca iz Komisije za planove koja je predsedavala sednicom, te unapred poznatog ishoda, tj. odbacivanja većine podnetih primedbi, dobijamo vrlo negativnu sliku odnosa donosioca odluka prema građanima. Donošenje odluka od javnog interesa i sa javnim finansijama ignorisanjem javnog i stručnog mišljenja, po pravilu eskalira u otvorenu netrpeljivost i frustraciju koja se završi javnim iskazivanjem nezadovoljstva – na ulici.\nZbog svega ovoga možemo izvući zaključak, da je od ogromne važnosti za budućnost realizacije projekta EPK zapravo uspostavljanje najviših standarda transparentnosti procesa. Ovo ne podrazumeva broj objavljenih PR članaka, niti puko informisanje građana. Transparentnost procesa bi se trebala ogledati u konstantnom zajedničkom radu sa različitim zainteresovanim grupama građana, organizacijama i kulturnom javnošću. Transparentnost možemo zapravo usko povezati sa pojmom participacije. Iako se ova dva pojma u velikoj meri koriste u pisanim namerama projekta EPK, upravo donošenje plana za Kinesku četvrt pokazalo je slabosti na ovim poljima. Prosto zvuči neverovatno da legalni korisnici prostora, koji za korišćenje postojećih objekata plaćaju godinama nadoknadu JP-u „Poslovni prostor“, ne budu obavešteni o namerama donošenja plana!? Korisnici prostora, od kojih dosta njih na ovoj lokaciji imaju i svoje firme, radionice i male biznise, o namerama pretvaranja KČ u „Youth creative polise“ (u koji se po planu oni ne uklapaju), saznaju iz medija i preko inicijative Društva arhitekata Novog Sada (DaNS), koja je umesto javnih institucija organizovala javne diskusije na temu predloženog plana. Urbanistički planovi su, po pravilu, veoma komplikovani za razumevanje, nekad i za stručnu javnost, a naročito za građane i bilo je potrebno uložiti maksimalan napor u upoznavanju svih zainteresovanih strana o ključnim tačkama ovog plana. Ovako se to zloupotrebilo, kao u nizu ranijih situacija, tako da plan prođe bez suštinske javne rasprave. Činjenica da u trenutku donošenja plana nije postojalo nijedno telo koje realizuje EPK (osim, simptomatično, PR službe), ne može biti opravdanje, već ogroman propust. Donošenje dokumenta sa jačinom zakona, kao što je PDR, mora biti proizvod promišljenog rada u punom kapacitetu. Ovako, prilično široko postavljen i podložan različitim tumačenjima, predloženi plan doneo je,čini se, dosta štete ovom procesu i potpomogao stvaranju već pomenute loše atmosfere među različitim društvenim akterima. Situacija u kojoj ne postoje jasne informacije o tome šta će biti proizvod ovakvog plana, uz asistenciju medijskih špekulacija, stvara svojevrsnu kakofoniju u kojoj se pojavljuju razna slobodna tumačenja, često neistinita, dovodeći atmosferu do granica normalnih okvira. Obaveza nas, kao stručne javnosti, jeste da kažemo otvoreno da se donesenim planom ne planira gradnja šoping molova i stambenih objekata na lokaciji KČ (što nije bilo potpuno jasno u prvom predlogu plana), ali je još veća obaveza nosioca projekta da svim zainteresovanim građanima i organizacijama, bez odlaganja i na licu mesta objasni jasno i decidno koji su zapravo planovi za ovu lokaciju. Istina, usvojen plan je doneo pozitivne pomake, što ostavlja nadu i sigurno su proizvod dobre reakcije struke i građana na javnoj raspravi. Budući procesi ne smeju da ponove ove greške, a od uključenosti što većeg broja stručnih organizacija i građana u realizaciju projekta EPK, zavisiće stepen poverenja i transparentnosti.\nOno što ostaje prilično nejasno u ovom trenutku jeste jasna fizička i programska vizija KČ. Ako i možemo reći da se u smislu prostornog razmatranja KČ napravilo nekoliko koraka, programska koncepcija ostaje i dalje u potpunom mraku. Osim opštih odrednica „kreativnog distrikta“, čini se, nije uloženo više napora u definisanju preciznijeg koncepta. Ohrabruje najava osnivanja posebnog tela koji će se baviti ovim pitanjem. Ohrabruje, jedino u slučaju da to telo bude popunjeno predstavnicima trenutnih korisnika prostora, Grada, Fondacije, struke i različitim kulturnim i akademskim radnicima sa visokim nivoom poznavanja teme, koji bi bili u mogućnosti da daju istinski doprinos. Ako poverujemo da će ovo biti slučaj, narednih nekoliko pasusa biće posvećeni doprinosu buduće debate i prezentovanju jednog od mogućih pogleda na ovu temu.\nPrvo, možemo pokušati dati odgovor na jedno naizgled vrlo prozaično pitanje : Zašto je prostor bivše fabrike „Petar Drapšin“, koji je u međuvremenu postao poznat po kolokvijalnom nazivu„Kineska četvrt“, izabran kao podloga za uspostavljanje „Youth creative polis-a“? Skoro pa samom analizom ova tri različita naziva istovetnog mesta možemo dobiti tražene odgovore.\nObjekte koji se nalaze u bivšem fabričkom kompleksu moramo posmatrati isključivo kao ambijentalnu celinu, ukoliko želimo uočiti najveći kvalitet ovog prostora. Ovo je izuzetno važno napomenuti, jer uistinu većina pojedinačnih objekata nema značajniju vrednost u smislu industrijskog nasleđa. Zato su prvobitne najave o promeni 55% objekata predstavljale ozbiljnu opasnost da se ova celina izgubi, a samim tim i najveća fizička vrednost ovog prostora. Čak i rekonstrukcije, u prvobitno datim odrednicama plana, mogle su se tumačiti na prilično slobodan način. Dogradnja spratova, promena gabarita, estetsko tumačenje jedine odredbe da novoprojektovani i rekonstruisani objekti moraju biti urađeni „sa reminiscencijom na industrijske objekte prve polovine XX veka“, ostavljali su prostor da potencijalni privatni investitori sprovode svoje „kreativne“ zamisli na štetu prostorne celine. Iz ovih razloga, a i kao logičan proces, DaNS je insistirao i insistira na sprovođenju javnog arhitektonsko – urbanističkog konkursa koji bi dao jedinstvenu prostornu viziju. Istina, u donesenom planu unete su pozitivne stavke, poput odredbe da se „totalno rekonstruisani objekti moraju ponovo sagraditi po originalnom izgledu i uz uslove Zavoda za zaštitu spomenika“. Ovo jesu dobri pomaci koji daju određeni okvir, na kojem će DaNS maksimalno insistirati u budućem periodu. Veliki izazov u rekreiranju ovog prostora biće estetsko i funkcionalno tretiranje ovih objekata. Mišljenja smo, iako protivno našem stručnom zvanju, da ovaj kompleks ne sme postati totalno dizajnirani i „ušminkani“ prostor. Veliki izazov biće, zapravo, pametan odnos profesionalnog arhitektonskog angažmana i DIY (do it yourself) pristupa, koji treba da ostane dominantan. U tom smislu, profesionalnim angažmanom treba rešiti konstrukciju, funkcionalno zoniranje, energetsku efikasnost i infrastrukturu postojećih objekata, a zatim to ostaviti kao podlogu na kojoj bi korisnici prostora funkcionalno – estetski prirodno i spontano delovali i samim tim uneli autentičnost u objekte, koju oni sami po sebi nemaju. Kao mogući predlog, može biti uspostavljanje stalnog arhitektonsko – građevinskog servisa koji bi asistirao korisnicima. Pitanja vezana za nove objekte zahtevaju drugačiji odgovor. Još jednom, naš stav je da se oni moraju dobiti konkursom, a ne privatnom nagodbom investitora i arhitektonskih biroa. Potrebno je jasno estetski odvojiti novoprojektovane od postojećih objekata. Veštačke replike industrijskih objekata i slične stvari ne bi smele da budu princip za dizajn novih objekata. Posebno će biti izazovno rešiti deo kompleksa levo od glavnog prolaza (klub Quarter, M.F.A.M.) koji se mora integralno rešiti i koji se prema usvojenom planu može u potpunosti srušiti. Imperativ treba da bude očuvanje centralne hale sa šed krovovima, koja u najvećoj meri sa objektima sa desne strane prolaza formira najprepoznatljiviju sliku kompleksa. Ostaje, potpuno nejasno na koji način se tretiraju otvoreni javni prostori između objekata. U planu stoji jedino odredba o „popločanju granitnim kockama“ i opšta mesta o zelenilu. Međutim, upravo ovaj prostor bi trebao da predstavlja „srce“ javnih dešavanja. Tretirajući ih samo kao prostore između objekata, koje treba popločati, smanjićemo potencijal njegovog korišćenja, a samim tim i potencijal „javnog života“ kompleksa. Kroz sva ova zapažanja prožima se potencijalno najveći izazov za razvoj kompleksa – uticaj privatnog kapitala na fizičku i programsku transformaciju kompleksa. Ne unapred negativno, ali i sa iskustvom koje imamo, kao struka moramo postaviti jasne granice ovog uticaja. Nejasnoće o procentima učešća privatnog kapitala u privatno-javnom partnertsvu ostavljaju otvoreno pitanje i o tome ko će da „vodi glavnu reč“ u ovom procesu. Smatramo da, bez obzira na ovaj procenat, javni interes i najviši standardi struke moraju da dominiraju procesom.\nTeza o „ruševnim objektima“ koje pretvaramo u mesto kreativnosti jeste jedna prilično maliciozna teza koja možda ima za cilj da potpuno negira već uspostavljene vrednosti ove lokacije. Ta vrednost se oslikava u prepoznatljivosti ovog prostora kao autentičnog mesta simbioze manufakturne prizvodnje, kreativnosti, društvenog aktivizma i zabave. Ovo je razlog zbog kojeg je ovaj prostor izabran za razvijanje „Youth creative polisa“, inače je bilo vrlo lako izabrati druge „ruševne objekte“ u gradu, kao i niz praznih lokacija koje bi možda u ekonomskom smislu bile i isplativije. Dakle, identitet lokacije razvili su spontani socijalni odnosi dosadašnjih korisnika ovog prostora kroz duži niz godina. Oni su ti koji su transformisali skladišne hale fabrike „Petar Drapšin“ u Kinesku četvrt. Samim tim potpuno je logično da oni moraju predstavljati bazu razvoja ovog prostora. Jedino na ovakav način možemo razviti autentičnu priču i izbeći kreiranje generičkog i džentrifikovanog prostora koji, a što je već više puta dokazano, ne bi imao nikakvu vrednost i budućnost. Kako smo kao društvo, nažalost, na repu društvenih procesa razvijenog sveta, tako i mi sa možda višedecenijskim zaostatkom ulazimo u proces transformacije nasleđa propale industrije u kulturne sadržaje. Ono što potpuno fascinira u takvoj situaciji, jeste nesposobnost našeg društva da iskoristi iskustva drugih sredina i na pametan način zaobiđe sve negativne pojave. Samim tim i pojam „kreativne industrije“ kao polazna osnova „Youth creative polisa“, je već skoro prevaziđena formulacija. Ako imamo u vidu da je kreativna industrija bila tema u svetu u godinama oko 2000-te, a da recimo u kreativne industrije spada i IT industrija, koja već sad postaje generalno dominantna industrija (sa tendencijom da postane i jedina industrija), u razvijenim zemljama davno su počeo preispitivati ovaj pojam. Slepo se držati spiska delatnosti koji se podrazumevaju u „kreativnu industriju“ vrlo je kratkovid i loš pristup. Dakle, pažljivo umetanje novih sadržaja na postojeću bazu koji bi kreirali autentični diverzitet sadržaja, delatnosti i korisnika koji će prirodno stvoriti mrežu specifičnih međusobnih socijalnih i kreativnih odnosa, po našem uverenju može da predstavlja najkvaliteniji rezultat ovog procesa. Ovakva KČ mogla bi postati platforma na kojoj će se u budućnosti generisati novi kulturni poredak Grada. Ovo dovodi do jedne od glavnih teza, a to je da KČ treba da bude prostor produkcije, a ne prezentacije. Upravo proces proizvodnje, bila ona kulturna, društvena ili manufakturna, jeste najbolja vrsta prezentacije. Ako ćemo da gledamo i u svetlu manifestacije Evropske prestonice kulture ovakav proizvod bi bio istinski autentičan i interesantan nekome van naše države. Pogotovo što u većini država Evrope sličnih generički izvedenih transformacija industrijskog nasleđa ima u već značajnom broju.\nUkoliko budemo imali volje, snage i znanja da sprovedemo prethodne procese, „Youth creative polis“ predstavljaće samo ime. Po mom skromnom znanju, marketinški je ovo prilično neubedljivo i generičko ime. Brend će već biti kreiran, i to najautentičniji mogući koji ovog trenutka mi možemo da proizvedemo, a kako ćemo ga nasloviti pitanje je od sekundarne važnosti.\nSlobodan Jović, arhitekta, Predsednik Društva arhitekata Novog Sada (DaNS) i asistent na Departmanu za arhitekturu i urbanizam Fakulteta tehničkih nauka.\nTags: arhitektonsko-urbanističke regulacije, bilten, Javna rasprava, lokalna samouprava, Organizacija


Faktor | Veliki broj članova Nezavisnog bloka prelazi u Stranku za BiH\nNezavisni blok: Jedan od skupova stranke u Tuzli\n14.11.2019. / 16:43\nNezvanično saznajemo da je, između ostalih, u Stranku za BiH prešao i Admir Čavalić, nekadašnji glavni koordinator Nezavisnog bloka u Tuzlanskom kantonu i nosilac kantonalne liste na posljednjim izborima\nVeći dio članova Nezavisnog bloka iz Tuzlanskog kantona prešao je u Stranku za BiH, a njihov prelazak bit će ozvaničen sutra na press konferenciji u Tuzli.\n- U Stranku za BiH prešao je veći broj ljudi iz Nezavisnog bloka, čak bih rekao da se radi o oko 90 posto članova s ovog područja. Što je još važnije, radi se o ljudima koji su vodili kantonalnu i općinske organizacije, dakle ključnim ljudima Nezvisnog bloka - potvrdio je za Faktor Asmir Hasić, član Povjereništva Kantonalnog odbora Stranke za BiH u TK i aktuelni ministar privrede u Vladi TK.\nOn nije želio otkrivati više detalja, rekavši da će novi kadrovi stranke zvanično biti predstavljeni sutra.\nNezvanično saznajemo da je, između ostalih, u Stranku za BiH prešao i Admir Čavalić, nekadašnji glavni koordinator Nezavisnog bloka u Tuzlanskom kantonu i nosilac kantonalne liste na posljednjim izborima.\nStranka za BiHnezavisni blokTuzlanski kanton


Očekuju nas žestoke borbe na Paliću (Foto: VSS/Anđela Nišević)\nKao i uvek, čak i kada su u pitanju i starije kategorije, i sada je najviše čamaca prijavljeno u skifu. U muškoj konkurenciji, kod kadeta, za titulu najboljeg boriće se čak 18 posada, dok će u istoj konkurenciji kod pionira na stazu izaći 12 čamaca. Naravno, značajno je pomenuti i da će kod kadeta u dubl skulu na regatnu stazu izaći 11 posada.\nPrema rasporedu takmičenja, prve kvalfikacione trke na programu su od 10 časova, dok su borbe za medalje zakazane od 13 časova. Kvalifikacija neće biti u četiri discipline, tako da će finalne trke odmah biti veslane u četverac skulu kod kadetkinja i pionirki, kao i u četvercu bez kormilara i u dvojcu bez kormilara kod kadeta.


ODBOJKAŠI Vojvodine startovali su porazom u prvom kolu „D“ grupe Lige šampiona, ali i pokazali da mogu da se nose sa jakim evropskim ekipama. Novosađani su u sredu uveče u Berlinu izgubili od šampiona Nemačke 0:3 (24:26, 16:25, 21:25) u „tvrdom“ meču u kojem su propustili svoje prilike. Ipak, odigrali su dobru partiju u većim delom neizvesnoj utakmici.\nU uvodnom delu, kao što su najavili, napali su domaćina jakim servisom i ušli u egal završnicu u kojoj je, međutim, uspešniji bio nemački predstavnik. Drugi set su domaćini ubedljivo dobili, s obzirom na to da je naš tim zastao, a u završnom setu ponovo se igralo „poen za poen“ sve do finiša u kojem su greške naših odbojkaša iskoristili domaćini za konačan trijumf.\n- Kada na ovom nivou ne iskoristite lagane lopte, onda je to odmah dva, ili tri poena za rivala. Međutim, očekujem da u narednom periodu radimo na tim stvarima, poboljšamo ih i da u Novom Sadu idemo na pobedu protiv Berlina. Pokazali smo da možemo potpuno ravnopravno igrati sa ovakvim ekipama, nedostajalo nam je samo više ovakvih mečeva, a sada ćemo ih imati. Dosta dobrih stvari smo uradili, ali je koncentracija u pojedinim momentima padala, što je protivnik koristio. Imamo prostora za napredak i posebno ćemo raditi na tome da čuvamo koncentraciju u ovakvim duelima od početka do kraja- ocenio je Slobodan Boškan, trener Vojvodine.


Šabac poslednjih godina pomera granice u kulturi – Podrinske\nŠabac poslednjih godina pomera granice u kulturi\nIvica Dobrijević, šabački arhitekta\nNakon dve decenije uspešne karijere provedene izvan rodnog grada, šabački arhitekta Ivica Dobrijević poslednjih godina prepoznaje da se neke njegove vizionarske ideje, na neizmernu radost i sreću, ostvaruju u Malom Parizu. Godine 1994. uzeo je učešće u anketi lokalnog lista „Kakav Šabac želimo“ otvorenoj za građane i ljude iz struke i izneo svoje viđenje Šapca kao arhitektonske i ambijentalne celine, po meri svih sugrađana. Poslednjih godina vreme provodi u Šapcu, komunicirajući na sve dostupne načine sa lokalnim institucijama i resornim ministarstvima, oslanjajući se na medije, želje, prava i potrebe građana i pokušavajući da nađe put za njihovu realizaciju. Karijeru je započeo u beogradskoj modnoj agenciji, gde je sedam godina bio angažovan u oblasti skautinga, scenografije, organizacije, modelinga, PR-a, izdravaštva. Godine 2006. postaje komercijalni direktor kanadske kompanije za eko hranu i svoje znanje i iskustvo primenjuje u sasvim drugačijoj oblasti.\n-Po završetku srednje građevinske škole, a potom i Arhitektonskog fakulteta u Beogradu, živeo sam i radio u prestonici više od 20 godina, nikada ne ostavljajući Šabac i ne udaljavajući se od njega. Kao dete i student uočavao sam njegove mogućnosti, znajući za njegove istorijske i kulturne vrednosti, uistinu potisnute i zanemarene. Šetao sam ulicama i radoznalo i krišom ulazio u dvorišta u jezgru grada, osluškivao zvuke prošlosti, stvarajući sliku nekadašnjeg izgleda i života u njima. Sve što se moglo videti bilo je oskrnavljeno, jedino donekle preživelo bile su fasade prve etaže, ta ulična plastika, zanemarena, neosvežena, puna udaraca i nepoštovanja. Verovao sam da je taj deo dovoljan svedok i da će preživeti, a poneki i doživeti procvat i stari sjaj- kaže Dobrijević i dodao da je u anketi lokalnog lista pisao da bi bilo dobro da se osvetle fasade kuća sa leve i desne strane Borova, kao i crkva i biblioteka i tako istakne njihova stilska vrednost, što je do danas učinjeno.\nProjekat „Sava park“ jeste urbanistički tok, proces, jer je došlo vreme da se grad okreće reci, a ne da joj okreće leđa, kao što je bio slučaj u Srbiji i Beogradu. Počele su da se izmeštaju deponije i pretvaraju u zelene površine, kasnije sportsko- rekreativne sadržaje, a potom detaljnim planiranjem u stambena naselja, parking prostore i ostale sadržaje grada.\nIako su decenijama duboko ispod asfalta zakopani temelji starog Šapca, kao i kultura i običaji koji su ga karakterisali, grad je preživeo nedaće i ponovo se smeši njegov duh i iskonska snaga, nagoveštavajući svoj stari sjaj.\n-I danas, nakon dve decenije, vizionarski vidim da će kroz podizanje monumentalnih zdanja na obali Save, po mojoj ideji, zgrade u obliku koncertnog klavira, u spomen prvog klavira u Srbiji, Šabac kroz formu i simboliku ove zgrade, tako prefinjenog identiteta, sa velikom kulturnom namenom, što je danas realnije i tehnički izvodljivije nego što je to bilo pre 20 godina, stajati pravo ispred ostalih. Takođe, siguran sam da ne postoji opravdan razlog i bilo čije pravo da ugasimo reku Kamičak, pretvarajući je u deponiju poslednjih decenija. Apelujem, kao i mnogi Šapčani, da se podigne svest o značaju ove rečice i verujem da će ona zaživeti, ponovo naći svoj put i biti zaštićena i sa ekološko- funkcionalnog i sa estetskog aspekta. Vidim taj pravac od Starog grada, preko hipodroma, kroz Mali zabran- pluća ovoga grada, između dva nova sportska kompleksa, sve do Kapitol parka. To je novi pravac rekreacije, šetališta sa sadržajima zabavno- turističkog karaktera, što se donekle planiralo sedamdesetih godina- objašnjava šabački arhitekta, bezuslovno uveren u snagu reči, snova i ideja rođenih iz ljubavi, na koje, kako kaže, ima pravo.\nStari grad i „Dudara“\nTaj deo je bio moja inspiracija kada sam kao student u anketi otvorenoj za sve „Kakav Šabac želimo“ 1994. godine skretao pažnju da su na ulasku u Veliki park stubovi ofarbani u neprimerne boje, jedan fluorescentno roze, drugi plav. To nije dolikovalo ozbiljnom prostoru koji ima svoju istoriju- to je nekada bilo groblje. Izneo sam mišljenje da treba da se oboji, da se ne skrnavi dominantni element u arhitekturi kao što je obelisk, koji zaslužuje poštovanje i realan kulturni odnos prema njemu. Predlagao sam oživljavanje fontana, osvetljavanje parkova radi bezbednosti, kvaliteta produženih dnevnih aktivnosti.\nImao sam ideju i o kompleksu Starog grada, na mestu nekadašnje „Dudare“. Znamo da je prvi klavir u Srbiji bio u Šapcu i da je i danas, hvala Bogu, ostao pečat Šapca u vezi sa muzičkom kulturom. Danas je realnije i tehnički izvodljivije očekivati monumentalizam u arhitekturi i bliže doživeti tu ideju da monumentalna zgrada bude u obliku koncertnog klavira koji bi bio u staklu, osvetljen, gde bi se poklopac podizao automatski, ispod njega održavali koncerti, dolazili umetnici iz celog sveta. To bi mogao biti namenski prostor za slikarske kolonije, muzičku školu, akademiju…. Uveren sam da će Šabac biti sve veći univerzitetski grad, jer ima mogućnosti i razvija se u tom pravcu, imajući u vidu naš resursni, privredni, kulturni, geografski i turistički potencijal. Uz pravi strateški plan, dobre menadžerske sposobnosti, istrajnu politiku i sve ostale potrebne i dodatne aktivnosti i sadržaje, za mene je sasvim realno da i ideje drugih arhitekata dobiju te razmere u ovom gradu.\nSve pohvale upućuje na račun aktuelne gradske vlasti i gradonačelnika Nebojše Zelenovića, jer se grad poslednjih godina razvija kontinuirano, sa uočljivim napretkom u oblasti kulture i drugih sadržaja, koji se nude građanima i vidno utiču na kvalitet života u Šapcu. Veliki doprinos tome dao je i projekat participativnog budžetiranja, koji je ostavio građanima mogućnost da se aktivno uključe u odlučivanje o načinu trošenja sredstava iz budžeta grada.\n-Projekat participativnog budžetiranja zaživeo je već treću godinu i to je prilika da građani iznose svoje ideje na osnovu realnih potreba, koje mogu biti funkcionalne, ambijentalne, iz oblasti infrastrukture, ekologije, bezbednosti…. Projekat koji sam i lično podržao ove godine je pobedio, usmeren je na bezbednost građana, a odnosi se na slabovida lica, usporivače u saobraćaju i razvoj biciklističkih staza na području Šapca. Ne bi bilo loše da postoji mejl na koji bi građani svakodnevno mogli da šalju svoje ideje Gradskoj upravi. Istovremeno, postoji problem pasivnog mentalnog sklopa ljudi koji je godinama ustanovljen trpljenjem i nespremnošću da se pobune kad treba i shvate da se oni pitaju o mnogim stvarima, jer jesu poreski obveznici i imaju pravo da traže. Ranije niko nije imao način, ni mogućnost da se nekome obrati ili nešto traži. Pomerila se kulturna granica u gradu. Zato je važno da ovde ostanu stručni, kompetentni i obrazovani ljudi, koji vole ovaj grad i da oni učestvuju u donošenju odluka. Ako nešto nikne iz ljubavi, onda se to radi zaista bezuslovno, bez ikakve nadoknade, čovek stavlja na raspolaganje svoje mogućnosti, kako bi nečemu doprineo. Ovom gradu je potreban gradski menadžer koji dobro i realno posmatra Šabac kao svoju kuću, kao i svesni, aktivni građani, spremni da učestvuju u donošenju odluka- smatra Dobrijević, dodajući da veruje da postoji put da građani dobiju sve što žele ako su kompaktni i ako traže, jer uvek postoji način i da se promeni regulativa kada je reč o nekom pitanju.\nSmatram da treba vratiti sjaj „Zelenom vencu“ sa sadržajem zelene bašte koju Šapčani pamte kao mesto okupljanja, duha, života, slobode, uzbuđenja, ljubavi i lepote. Uz Venac bi trebalo da bude, preko puta Tržnice, otvoreno mesto „Abraševića“, gde bi mladi ljudi iz grada i sa strane dolazili i okupljali se. Kao grad nemamo dovoljno spomeničkih obeležja i ja bih koristio svako mesto u jezgru grada za podizanje spomenika znamenitim sugrađanima. Prvo bih organizovao kulturne događaje, gde bi naši kompetentni istoričari i kulturni radnici Šapca imali priliku da kažu mišljenje o relevantnim temama. Ja sam zamišljao da to, na primer, bude atrijum Borova, potpuno sređen, aktivan, osvetljen 24 sata dnevno, otvoren za ljude, sa sadržajima. Tako nešto je već delimično zaživelo u crkvenom dvorištu. Tu može biti deo pešačke zone, fontana koja može biti impresivno i verno napravljena, spomenik u jezgru grada između banke i Borova ili između Venca i poreske uprave.\nMladi ljudi danas su uglavnom pesimistični, ali on kao optimista to ne razume, jer ga, poručuje, samo snovi u životu nikada nisu izdali. Išao je svojim putem zato što je znao šta hoće i želi, ne razmišljajući o realnosti i mogućnostima, a rezultati ipak nisu izostajali. To mu, zaključuje, daje pokriće da veruje u svoje snove, jer svaka želja u sebi ima realizaciju kao univerzalni zakon. Oblasti arhitekture i urbanizma pristupa hrabro, bez predsrasuda, svestan da postoje prepreke, ali i da, ako čovek ima sistem vrednosti, stvari mu se prilagođavaju. Kreativac je, a za kreativca je specifično da bude slobodan, bezuslovan, vizionar i da mu se čuda dogode, da se kockice mozaika života na kraju uvek slože baš po njegovoj meri.


RTS :: "Saradnja Srbije i Rusije primer za one koji ne žele sukobe"\nPolitika "Saradnja Srbije i Rusije primer za one koji ne žele sukobe"\n"Saradnja Srbije i Rusije primer za one koji ne žele sukobe"\nčetvrtak, 18. feb 2016, 19:22 -> 19:46\nAmbasador Rusije Aleksandra Čepurin ocenio je da odnosi Srbije i Rusije predstavljaju dobar primer za one koji žele saradnju i zajednički doprinos budućnosti bezbedne Evrope bez linija razdvajanja nasuprot konfronataciji.\n"Uzajamno delovanje, saradnja ruske i srpske vojske, jačaju korak po korak. Srbija namerava i dalje da se čvrsto pridržava politike neutralnosti, neučešća u vojnim blokovima, izbalansiranih odnosa sa Zapadom i Istokom, što mi je jutros još jednom nedvosmisleno potvrdio premijer Aleksandar Vučić," rekao je Čepurin na prijemu povodom Dana branilaca otadžbine u ruskoj ambasadi.\nČepurin je istakao da je za Rusiju, isto kao za Srbiju vojska bila, jeste i biće, najvažniji oslonac državnosti, teritorijalnog integriteta i suvereniteta.\n"Naše zemlje imaju bogatu i slavnu istoriju. To je istorija strašnih iskušenja i velikih pobeda. Uvek kada smo bili zajedno, pobeđivali smo. Naši narodi i države postajali su jači. I to je istorijska činjenica," rekao je Čepurin.\nPrema njegovim rečima, pretnje bezbednosti, stvaranje sukoba, obojene revolucije, Arapsko proleće, podsticanje terorizma, preusmeravanje ka Evropi tokova izbeglica, "mutan talas dezinformacija" - sve je to faktički nametanje nove runde suprotstavljanja na relaciji Istok -\n"Ne sviđaju nam se takozvane, 'humanitarne intervencije'. Ne sviđaju nam se pokušaji da se Kosovo progura u međunarodne organizacije ili da se na Srbe stavi žig genocida, da se ucenjuju Haškim tribunalom" istakao je Čepurin.\nČepurin je naveo da se narednih sedmica očekuje usaglašavanje konkretnih rokova planirane posete premijera Rusije Dmitrija Medvedeva Srbiji.\n"To će biti važan događaj, prirodan, moćan podsticaj rusko-srpskim odnosima", ocenio je Čepurin.\nTakođe, Čepurin je podsetio da će ruski patrijarh Kiril 9. marta predsedniku Srbije Tomislavu Nikoliću uručiti visoko odlikovanje da će istog dana biti održan sastanak predsednika Srbije i predsednika Rusije.\nPrijemu su prisustvovali predsednik Nikolić, ministar spoljnih poslova Ivica Dačić, ministar unutršnjih poslova Nebojša Stefanović, načelnik generalštaba Ljubiša Diković, drugi ministri, predstavnici diplomatskog kora, predstavnici SPC, bajkeri "Noćni vukovi", strani vojni atašei i ličnosti iz javnog i kulturnog života.\n(četvrtak, 18. feb 2016, 23:37)\nRusija i Srbija, kad su bile zajedno, uvek su pobedjivale. To je neosporna cinjenica. Kad bi se Srbija odrekla prijateljstva sa Rusijom, rastrgli bi je nazovi prijatelji koji su svoje lice uvek jasno pokazivali prema nasem narodu i nasoj zemlji. Srbija treba NATO paktu kao poligon za obracun sa Rusijom. Ne treba da NATO pakt brani Srbiju i Srbe od Rusije, vec bas obrnuto.


Nastavlja se gradnja na lokaciji Jugovićevo\nHiljadu stanova do leta\nNOVI SAD - Predstavnici gradske vlade, Ministarstva za kapitalne investicije, Građevinske direkcije i Ministarstva odbrane SCG potpisali su protokol o nastavku izgradnje stanova na lokalitetu Jugovićevo, koje je svojevremeno započela Direkcija za obnovu zemlje. Reč je o "Mrkonjićevom" projektu izgradnje 1.000 stanova u Novom Sadu, čije je realizacija prekinuta posle 5. oktobra.\n- Pre četiri godine je na ovom lokalitetu započeta gradnja 342 stana, ali je to rađeno na "divlje", bez bilo kakve građevinske dokumentacije i komunalne infrastrukture i u tom periodu je urađeno oko 30 odsto posla. Sada smo postigli dogovor o nastavku gradnje, prema kojem će posao biti nastavljen čim bude izdata građevinska dozvola, za šta će, kako smo procenili, biti potrebno oko 45 dana. Grad je na sebe preuzeo obavezu da opremi lokaciju - izjavio je predsednik gradske vlade Branislav Pomoriški.\nPlanirano je da određeni broj stanova pripadne Vojsci i policiji, a većina bi bila ponuđena u slobodnoj prodaji po "nekomercijalnim cenama". Direktor Građevinske direkcije procenjuje da će kvadrat stana u novom kompleksu koštati oko 600 evra, što je manje od sadašnjih cena na tržištu nekretnina u glavnom gradu Vojvodine.\nPrema proceni Građevinske direkcije, oko 50 stanova je gotovo završeno, a za njihovo kompletiranje će biti potrebno oko tri meseca rada. Prvi stanari trebalo bi da se usele do kraja avgusta, dok će kompletan posao biti završen polovinom naredne godine. U drugoj fazi izgradnje biće sagrađeno još 300 stanova, a u trećoj preostali stanovi do predviđenih 1.000.\n- Prema našim podacima, bivša vlast je potpisala petnaestak ugovora o kupovini tih stanova i sve ono što je po tom ugovoru predviđeno kao obaveza države, biće ispoštovano. Građani koji su platili čitav stan, dobiće čitav stan, a sve delimične uplate biće revalorizovane kroz tadašnju cenu kvadratnog metra. Niko iz posla sa državom, bez obzira na to ko je u datom trenutku vršio vlast, ne sme izaći oštećen - kaže direktor Građevinske direkcije Zoran Popović.


Izjava predsjednika SNSD-a i člana Predsjedništva BiH Milorada Dodika da […]\nObjavljeno: 20.02.2020. u 15:19\nIzjava predsjednika SNSD-a i člana Predsjedništva BiH Milorada Dodika da će krize nestati kada nestane BiH, ukazuje da Dodik sve dublje tone u opasne političke iluzije.\nNjegovi svađalački odgovori na vrlo jasne i odlučne poruke međunarodne zajednice i garanata Dejtonskog sporazuma, pokazuju da je Dodik spreman da bosanske Srbe ponovo odvede u politički konflikt sa najvećim svjetskim silama i u stanje političke i ekonomske izolacije.\nBosanskohercegovačka javnost vrlo dobro pamti da su u takvim konfliktima lideri bosanskih Srba uvijek izvlačili deblji kraj, ali i da su nažalost povlačili za sobom u stanje izolacije i nazatka i sve građane u entitetu RS.\nUzimajući u obzir ono što je jasno svima, osim samom Dodiku – da je on već deecniju glavni generator političke krize, jedina je istina da će krize nestati kada on i SNSD odu sa političke scene u Bosni i Hercegovini.\nBosne i Hercegovine će sigurno biti, a samo je pitanje vremena do kada ćemo se sjećati Milorada Dodika i SNSD-a.


Slika: Tomislav Ćorić (Ministarstvo zaštite okoliša i energetike)\nHrvatska planira da do kraja godine održi aukcije za premije za proizvodnju obnovljive energije iz biomase i biogasa, dok su za sledeću godinu planirana nadmetanja za vetroelektrane i solarne elektrane, najavio je Tomislav Ćorić, ministar zaštite okoliša i energetike.\nKako je izjavio Ćorić, Hrvatska će sledećih deset, 20 i 30 godina težiti proizvodnji iz obnovljivih izvora energije. Zemlja će nastojati da poveća proizvodnju energije iz solara, geotermalnih resursa, biogasa, vetra i nešto malo iz hidroizvora.\nDo kraja godine planirane aukcije za postrojenja male snage na biomasu i biogas\nNedavno je uveden model premija koji je pravedniji jer će proizvođači konkurisati jedni drugima, a s druge strane država će omogućiti sigurnost njihovih projekata, dodao je ministar.\nOn je do kraja godine najavio održavanje aukcija kojima će se afirmisati proizvodnja energije iz biomase i biogasa i to u postrojenjima male snage.\nSledeće godine očekuju se aukcije za solarne elektrane i vetroparkove i to veće snage\nSledeće godine će Vlada Hrvatske otvoriti i aukcije za proizvodnju energije većih snaga iz solarne energije i energije vetra, što predstavlja priliku i za energetski velike kompanije poput HEP-a, čiji smer u obnovljivim izvorima energije podržava hrvatska vlada, istakao je Ćorić, a preneo sajt Ministarstva.\nRanije procene govore da bi uvođenje aukcija i premija moglo da pokrene ulaganja od 1,6 milijardi evra.\nNovac iz EU za finansiranje energetske tranzicije\nOn je, međutim, istakao da Hrvatska neće zanemariti tranzicijska rešenja poput gasa, pa će izgraditi LNG terminal na Krku.\nĆorić veruje da će i INA ići u tom smeru, o čemu svedoči i ulaganje u biorafineriju u Sisku što je u skladu s Evropskim zelenim planom.\nHrvatska neće potrošiti puno novca okrećući se obnovljivim izvorima energije jer će joj to omogućiti finansijska perspektiva EU 2021-2027, dodao je ministar.\nTagovi: aukcije, biogas, biomasa, premije, Tomislav Ćorić\nPočetna » Vesti » OIE » Do kraja godine prve aukcije za dodelu premija za biomasu i biogas u Hrvatskoj


Broj ilegalnih imigranata u SAD porastao za 25 posto\nAnalitičari navode da je ekonomski uticaj znatan - ne samo zato što su oni jeftina radna snaga - već i zato što su potrošači. Neke američke kompanije čak i usmeravaju dobra i usluge prema njima. Medjutim, protivnici ovog trenda smatraju da to daje legitimitet imigrantima koji su prekršili zakon time što su ušli u zemlju ilegalno.\nNa preko desetak mesta u Vašingtonu, nadničari čekaju u ranim jutarnjim satima da ih neko angažuje za jeftine poslove - često u gradjevinarstvu, baštovanstvu ili drugim fizičkim poslovima. Nedaleko od glavnog grada, u Herndonu, u Virdžiniji, blizu 100 Hispanaca se okuplja na parkingu jedne prodavnice, gde mnogi dolaze već deset godina. Jedna žena im prilazi. Oni se okupljaju oko nje i čuju da traži baštovana.\nMnogi od njih su ilegalni imigranti. Slična okupljanja se odvijaju i u gradovima širom zemlje, ali je ovo postalo ključna tema debate o ilegalnim imigrantima pošto je lokalna vlada odobrila osnivanje centra za njihovo angažovanje, čime se zapravo uvodi neki red u zapošljavanju radnika bez dokumenata. Bil Trelkeld je član Projekta nada i Harmonija, verske grupe koja namerava da nadgleda taj centar. On kaže da centar ovim ilegalnim imigrantima neće pružiti samo smeštaj, već i časove jezika i obuku.\n”Mi se zalažemo za prava imigranata i želimo da obezbedimo da ljudi znaju da ta prava postoje bez obzira na status njihovih dokumenata. Nadničari su ponekad zlostavljani. Ne prime uvek platu, dok ponekad budu ostavljeni na mestima sa kojih se ne mogu vratiti.“\nMedjutim, mnogi stanovnici Herndona, uključujući Merien Seirik protive se ideji da centar pod pokroviteljstvom vlade pruža pomoć ilegalnim imigrantima.\n”Ne verujem da grad treba da ih ohrabruje da dodju. To donosi bolesti i daje loš imidž Herndonu.“\nOvakva konfliktna gledišta su odraz onog što sociolog sa Univerziteta u Hjustonu, Nestor Rodrigez, zove ”šizofrenim stavom“ Amerikanaca prema ilegalnim imigrantima, jer sa jedne strane, pokušavamo da izbacimo one bez viza dok im sa druge obezbedjuejmo načine da ostanu u našem društvu. Sociolog Rodrigez dodaje da je jasno da, iz ekonomskih razloga, poslodavci tvrde da su im potrebni ilegalni imigranti.\n”Ekonomski, mnoge kompanije smatraju ilegalne imigrante za nezvanične gradjane. Recimo, kompanije koje nude hipoteku kažu: ”Čak i ako nemate dokumenta za boravak u zemlji, ima načina da podnesete molbu za zajam i kupite kuću. Vlasnici biznisa i radnji vas ne pitaju da li imate dokumenta ili ne, već ”Da li možete da platite proizvode koje prodajemo?“\nMeksički konzulati ovde u Sjedinjenim Državama su počeli da izdaju ”matrikule“, odnosno neku vrstu lične karte ilegalnim imigrantima kako bi im pomogli u nekim osnovnim stvarima, poput naplate čeka. Američke finansijske institucije su medju prvima koje su prigrlile takve lične karte. U protekle četiri godine, ilegalni imigranti su otvorili preko pola miliona računa sa ovim ličnim kartama u banci Wells Fargo, što predstavlja šest odsto biznisa te kompanije. Porodice miliona ilegalnih imigranata zaradjuju u proseku 30 hiljada dolara godišnje, što znači da daju podstrek američkoj ekonomiji u vrednosti od 100 milijardi dolara. Medjutim, Amerikanci kažu da to zapravo daje legitimitet milionima ljudi koji formalno nemaju pravo da borave u Sjedinjenim Državama. Den Stajn, predsednik Federacije za reformu američke imigracije, kaže da je poslovanje sa ilegalnim imigrantima opasan trend.\n”Angažovanje ilegalnih imigranata je produžena ruka krijumčarenja i preprodaje ljudi - to je forma eksploatacije. Ovi oportunistički, pohlepom motivisani biznisi ohrabruju i nagradjuju ljude koji su prekršili naš zakon i došli ovde ilegalno. Sve dok tolerišemo zapošljavanje ilegalnih radnika u ovoj zemlji, ilegalna imigracija će nastaviti da raste i problem kriminala i eksploatacije će takodje rasti.\nStajn dodaje da je centar za nedokumentovane radnike u Herndonu u Virdžiniji, na primer jednostavno privremeno rešenje za veći problem ilegalnih imigranata koji ulaze u Sjedinjene Države i Amerikanaca koji ih zapošljavaju. Većina analitičara se slaže da su male šanse da federalna vlada okupi milione ileglanih imigranata u Sjedinjenim Državama i pošalje ih kući. Prošle godine, predsednik Buš je predložio jedno moguće rešenje koje bi omogućilo ilegalnim imigrantima da podnesu molbe za trogodišnje radne dozvole, koje bi mogle biti obnovljene sve dok oni imaju posao. Ta ideja je kontroverzna, ali bi mogla da predstavlja mogući lek za nedoslednost Amerike u stavu prema ilegalnim imigrantima.


Plata u iznosu od 1.500 KM bi zaustavila odlazak radnika iz BiH!?\nAko bi kvalifikovani radnik u Bosni i Hercegovini imao neto platu od 1.500 KM, uz ostale fer uslove rada, bio bi zadovoljan i vjerovatno ne bi razmišljao o odlasku sa ovih prostora. Međutim, zaostajanje u platama u BiH u odnosu na plate…\nVijeće ministara BiH, na prijedlog ministrice vanjskih poslova Bisere Turković, utvrdilo je početkom februara osnovice za obračun plaća u diplomatsko-konzularnim predstavništvima (DKP) za prošlu godinu. Prijedlog osnovica za obračun…\nMnogi su još uvijek nostalgični za bivšom državom i njenim ekonomskim sistemom, smatraju da se živjelo bolje i imaju osjećaj da su bili bogatiji, da su u onom sistemu s platom išli na ljetovanje (bez čekova) i “još je preostajalo novca”,…\nProsječna mjesečna isplaćena neto plata u BiH u novembru prošle godine iznosila je 966 KM i nominalno je veća za 1,6 odsto u odnosu na decembar 2019. godine, te veća za 4,2 odsto u odnosu na novembar 2019, objavila je Agencija za statistiku…\nAko bi kvalifikovani radnik u Bosni i Hercegovini imao neto platu od 1.500 KM, uz ostale fer uslove rada, bio bi zadovoljan i vjerovatno ne bi razmišljao o odlasku sa ovih prostora, piše Buka. Međutim, zaostajanje u platama u BiH u…\nProsječna mjesečna isplaćena neto plaća po zaposlenom u Bosni i Hercegovini za juli 2020. godine iznosila je 965 KM, što je nominalno više za 1,5 posto u odnosu na decembar 2019. godine, dok je u odnosu na juli prošle godine nominalno viša…\nEkonomiste u najmanju ruku zbunjuju zvanični podaci, prema kojima je prosječna plaća u bh. entitetu Republika Srpska viša nego u Federaciji. Naime, u Federaciji BiH prosječna neto plaća za mart 2020. godine iznosila je 947, a bruto 1.457…


Korišćenje lokacije centra za dokumente - SharePoint\nKorišćenje lokacije centra za dokumente\nSharePoint nudi mnoge opcije za upravljanje sadržajem i dobro podešava razmeru. Ako imate stotine hiljada dokumenata, video zapisa i ostalih stvari kojima je potrebno da upravljate, razmislite o korišćenju predloška lokacije centra za dokumente (podrazumevano je uključen u SharePoint). Ovaj predložak je optimizovan za upravljanje dokumentima velikog obima. On štedi vreme i pomaže vam da budete efikasniji. SharePoint takođe obuhvata predložak lokacije centra za dokumente. Glavne funkcije kao što su verzije dokumenata, ID-ovi dokumenata, skupovi dokumenata, navigacija metapodataka i tipovi sadržaja su ugrađene u predložak za vas.\nOvaj članak vam govori o funkcijama u predlošku lokacije centra za dokumente, kao i kako da kreirate lokaciju centra za dokumente.\nPredložak lokacije centra za dokumente sadrži funkcije koje olakšavaju i čine efikasnijim kreiranje i upravljanje velikih skupova dokumenata. U većini slučajeva vlasnik lokacije može da doda svaku od ovih funkcija posebno. Ali predložak lokacije centra za dokumente automatski omogućava preporučene funkcije upravljanja dokumentima. Sledeći odeljci ukratko opisuju te funkcije.\nLokaciju „Centar za dokumente“ možete da koristite kao okruženje kreiranja ili arhivu sadržaja. U okruženju kreiranja korisnici često prijavljuju i odjavljuju datoteke i kreiraju strukture fascikli za ove datoteke. Omogućeno je kreiranje verzija i može da postoji 10 ili više starijih verzija svakog dokumenta. Pored toga, tok posla može da kontroliše životne cikluse dokumenta\nZa razliku od okruženja kreiranja, retko dolazi do kreiranja u arhivi sadržaja. Korisnici samo prikazuju ili otpremaju dokumente. Predložak lokacije centra za dokumente podržava kreiranje tipa arhive sadržaja zvanih arhive baze znanja. Obično, baze znanja poseduju jednu verziju dokumenata i lokacija može da prilagođava i do 10 miliona datoteka. U najčešćem slučaju, kao što je centar za tehničku podršku velike organizacije, 10.000 korisnika može da pristupi sadržaju, pre svega radi čitanja. Podskup od 3000 do 4000 korisnika može da otprema nov sadržaj na lokaciju.\nSledeće stavke opisuju neke SharePoint funkcije koje možete da uključite u lokaciju centra za dokumente. Ova lista opisuje samo nekoliko mogućih funkcija. Pored ovih mogućnosti, većina poslova prilagođava izgled i navigaciju centra za dokumente i uključuje prilagođene veb segmente radi funkcionalnosti koja j jedinstvena za posao.\nNa primer, pretpostavimo da vaše preduzeće ima spremište baze znanja koje sadrži članke koji pomažu u rešavanju problema sa proizvodima. Možete da kreirate termine metapodataka koji omogućavaju korisnicima da filtriraju informacije po proizvodu, po tipu problema ili drugim karakteristikama.\nNa lokaciji centra za dokumente svaki deo sadržaja dobija jedinstveni ID koji nije povezan sa lokacijom dokumenta kao URL veza. Ovo znači da ako premestite ili preimenujete dokument ID ostaje isti. Tako da ID možete da koristite da biste kreirali neku vrstu trajne veze za dokument i smanjili moguće gubljenje vremena na raskinute veze.\nVerzije dokumenata su automatski omogućene na lokaciji centra za dokumente. Ovo znači da automatski imate istoriju svih različitih verzija dokumenta. U procesu pregledanja dokumenta, na primer, ovo znači da imate zapis o svim ispravkama koje su unete tokom ciklusa pregledanja. Možete da pratite ispravke, odzivne uređaje kontakata itd. Pored toga, ako se pojavi problem sa trenutnom verzijom članka, brzo možete da se vratite na poslednju verziju za koju znate da je dobra.\nTip sadržaja je određena vrsta sadržaja zajedno sa grupom postavki za sadržaj. Kada neko kreira dokument definisanog tipa sadržaja, on automatski prima sve odgovarajuće postavke za taj tip sadržaja. Na primer, centar za dokumente može da ima kolekciju tipova sadržaja – različite vrste dokumenata, video zapisa, predložaka itd.\nOrganizator nije automatski uključen u lokaciju centra za dokumente. Ipak, mnogi korisnici ga dodaju. Organizator sadržaja je SharePoint funkcija koja vam omogućava da upravljate celokupnom organizacijom i strukturom stavki. Korišćenjem tipova sadržaja ili metapodataka organizator sadržaja automatski može da usmeri dokumente i druge stavke do određenih lokacija. Na primer, u bazi znanja možete da podesite organizatora sadržaja da automatski usmeri sva nova prosleđivanja u specijalnu biblioteku koja sakuplja članke za određeni proizvod.


Dom naroda Parlamentarne skupštine BiH danas bi u Sarajevu trebalo da produži mandat Miju Krešiću na mjestu vršioca dužnosti direktora Antikorupcione agencije, čime bi i formalno bili ispunjeni uslovi za liberalizaciju viznog režima građanima BiH. Delegati bi trebalo da potvrde i odluku o upućivanju pripadnika Oružanih snaga BiH u misiju ISAF u Avganistanu, što je ranije učinio i Predstavnički dom.\nNarodna skupština Republike Srpske trebalo bi da iduće sedmice da mišljenje o zakonu o popisu stanovništva, tako da bi konačna odluka o ovom zakonskom prijedlogu u Domu naroda mogla biti prolongirana do daljnjeg.\nPredsjedavajuća Doma naroda Dušanka Majkić kazala je danas za Fenu da postoji nekoliko mogućnosti kako da se završi priča o temi popisa.\n„Sjednicu moramo otpočeti zato što je vezana za elemente liberalizacije viznog režima, to moramo završiti, a Prijedlog zakona o popisu stanovništva je posljednja tačka dnevnog reda. Sjednica u tom momentu mora biti prekinuta do 7. septembra kada se izjašnjava Narodna skupština RS-a o tom zakonu, naročito o članu 48“, kazala je Majkić.\nDodala je da postoji nekoliko varijanti kako se ovo može završiti.\n„Jedna varijanta je da se održi još jedna sjednica Doma nakon sjednice Narodne skupštine i njenog stava o zakonu, i da zakon bude oboren. Druga varijanta je da se ne održi sjednica Doma naroda nego da se sačeka konstituiranje novog Doma i da se tad pokuša naći neko rješenje kojim bi se prevazišli ovi problemi, da se član 48 ili izbriše ili na drugačiji način preimenuje da bi se popis ipak proveo. Šta će od toga biti, koja varijanta će biti, to zavisi od toga kako će se odrediti Kolegij i sam Dom“, kazala je Majkić.\nMislim, dodala je, da bi bila najbolja ova druga varijanta jer u tom slučaju ne bi se morala čekati nova procedura koja bi išla preko Predstavničkog doma do Doma naroda, nego bi Dom naroda mogao da usaglasi te stvari i poslije samo da se obavi usaglašavanje s onim što je usvojio Predstavnički dom.\nNa pitanje da li, ukoliko sutra bude prekinuta sjednica, ona mora biti nastavljena i okončana u ovom sazivu, Majkić je odgovorila da može i ne mora.\n„Bilo je tačaka koje su i nas sačekale od prethodnog saziva“, kazala je Majkić.\nPrijedlog zakona o popisu stanovništva bio je razlog za neodržavanje sjednice Doma naroda državnog parlamenta krajem jula. Troje delegata iz srpskog naroda, članova SNSD-a, odlučili su da ne prisustvuju sjednici i tako onemoguće kvorum zbog bojazni da će druga dva delegata iz srpskog naroda prihvatiti za njih spornu odredbu zakona.\nRadi se o odredbi kojom je definirano da će primjena podataka o etničkoj strukturi stanovništva prema popisu stanovništva iz 1991. važiti i nakon okončanja ovog popisa za formiranje vlasti na svim nivoima u BiH sve do potpunog provođenja Aneksa VII Dejtonskog mirovnog sporazuma.


Preko dva miliona ljudi posjetilo CG: Istorijski rezultati u turizmu | Share Montenegro\nHome Novosti Preko dva miliona ljudi posjetilo CG: Istorijski rezultati u turizmu\nNow reading: Preko dva miliona ljudi posjetilo CG: Istorijski rezultati u turizmu\nCrnu Goru je u prvih deset mjeseci posjetilo preko 2,1 milion turista, što je 100 hiljada više nego čitave prošle, saopštio je ministar održivog razvoja i turizma, Pavle Radulović i dodao da su u toj oblasti postignuti istorijski rezultati.\n„To je i preko 300 hiljada više nego čitave 2016”, rekao je Radulović na prezentaciji rezultata Ministarstva na Žabljaku.\nOn je, ocjenjujući rezultate rada od početka mandata Vlade, kazao da je izuzetno zadovoljan postignutim u oblasti planiranja prostora i zaštite životne sredine, a da su u turizmu postignuti istorijski rezultati.\n„Od početka godine do kraja oktobra ostvareno je preko 12,5 miliona noćenja, što je 550 hiljada više nego čitave prošle godine. Takođe, prvi put u istoriji, u crnogorskim hotelima boravilo je preko milion turista tokom jedne godine”, kazao je Radulović.\nOn je naveo da je zadovoljan postizanjem cilja da preko 50 odsto kreveta bude u kategoriji četiri i pet zvjezdica.\n„U posljednje dvije godine otvorili smo 59 hotela sa nešto manje od četiri hiljade kreveta. Danas imamo 19 hotela sa pet zvjezdica sa 2,83 hiljade kreveta, a poređenja radi, 2016. godine imali smo devet hotela ove kategorije“, precizirao je Radulović.\nOn je, govoreći o prihodima, kazao da je do kraja trećeg kvartala od turizma prihodovano skoro 970 miliona EUR, što je već skoro 100 miliona bolji rezultat nego u 2016. i veoma jasan indikator da će se ove godine dostići magična cifra od milijardu EUR prihoda.\nUpoređujući dvije godine prije svog dolaska na mjesto ministra sa dvije godine od kako je na čelu Ministarstva, Radulović je kazao da je donijeto državnih planskih dokumenata koja pokrivaju tri puta veću površinu, za tri puta manje vremena.\n„Usvajanje novog Zakona o planiranju prostora i izgradnji objekata rezultiralo je većom efikasnošću, unaprijeđenjem sistema i transparentnije i kvalitetnije izrade prostorno-planske dokumentacije“, naveo je Radulović.\nTakođe, on je saopštio da nije zadovoljan dinamikom kojom pojedine lokalne uprave rješavaju pristigle prijave za legalizaciju bespravnih objekata i najavio da će im nakon praznika biti ponuđena tehnička pomoć kako bi se čitav posao što prije priveo kraju.\nKao veoma važan projekat, na koji je posebno ponosan, Radulović je istakao realizaciju treće faze projekta Hiljadu plus koja će rezultirati rješavanjem stambenog pitanja za 400 domaćinstava, uz najpovoljniju kamatu do sada, od 2,99 odsto.\n„Na sada istorijski datum za životnu sredinu u Crnoj Gori, u ponedjeljak smo otvorili Poglavlje 27 – životna sredina i klimatske promjene, i to u 27. godini od proglašenja Crne Gore ekološkom državom. Pokazali smo da smo uporedo sa ekonomskim razvojem težili zaštiti i očuvanju područja od nacionalnog i međunarodnog značaja“, kazao je Radulović.\nVlada je, kako je zaključio, donijela odluku o osnivanju Fonda za zaštitu životne sredine (Eko fonda), koji će predstavljati jedan od mehanizama finansiranja programa i projekata u oblasti životne sredine i klimatskih promjena.


NUNS zahteva da uzbunjivač iz Krušika bude hitno oslobođen - Glas Zaječara\nHome Politika NUNS zahteva da uzbunjivač iz Krušika bude hitno oslobođen\nNezavisno udruženje novinara Srbije (NUNS) zahteva da se A.O. iz fabrike Krušik, koji je prema pisanju NIN-a bio izvor za informacije o umešanosti Branka Stefanovića, oca ministra policije u poslove sa izvozom oružja, odmah pusti na slobodu i da Republičko tužilaštvo javno obrazloži razloge za pritvaranje i krivično gonjenje uzbunjivača, saopšio je NUNS.\n„U najnovijem izdanju nedeljnika NIN objavljeno je da je A.O. pritvoren nakon što je portal Arms voč objavio tekst o trgovini oružjem. NIN je objavio da je tajna akcija policije usledila kako bi se otkrilo ko je medijima dostavio dokument o povezanosti oca ministra Nebojše Stefanovića sa izvozom Krušikovog oružja“.– kažu iz NUNS-a.\nNUNS ukazuje da zbog specifične težine ovaj slučaj ne sme biti tajan, te da se tužilačka istraga mora voditi u smeru utvrđivanja istinitosti dokumenta a ne protiv navodnog uzbunjivača.\n„U suprotnom, hapšenje lica koje je novinarima dalo informacije o mogućoj velikoj koruptivnoj aferi moći će opravdano da se smatra za tešku zloupotrebu vlasti sa namerom zataškavanja celog slučaja“, kaže se u saopštenju NUNS-a.\nPodsećamo, Advokat uhapšenog A.O. u ekskluzivnoj izjavi za BIRN kaže da se radnik Krušika koji se tereti za odavanje poslovne tajne dobro oseća. Sagovornici BIRN-a ukazuju na paradoks – onaj za koga se sumnja da je ukazao na moguće zloupotrebe nalazi se u strogom pritvoru, dok se protiv onih koji su ojadili državnu firmu ne vodi nikakva istraga.\nPrethodni tekstIzađi mi na teglu: Najbolji ajvar se sprema u Kuršumliji\nNaredni tekstEvropski dan tvrđava zaječarski mališani obeležili obilaskom Istočne tvrđave


Faktor | Saborci ruskog pisca kojem je zabranjen ulazak u BiH uhapšeni zbog optužbi da su htjeli ometati izbore\nSaborci ruskog pisca kojem je zabranjen ulazak u BiH uhapšeni zbog optužbi da su htjeli ometati izbore\n30.07.2020. / 21:04\nNekoliko saboraca Zakhara Prilepina, ruskog pisca i paravojnog komandanta kojem je zabranjen ulazak u Bosnu i Hercegovinu, uhapšeno je u Bjelorusiji, manje od dvije sedmice od predsjedničkih izbora u toj zemlji.\nBjeloruske specijalne policijske snage uhapsile su 33 plaćenika ruske kompanije Wagner grupa, među kojima su, prema Prilepinovom priznanju "dvojica ili trojica" njegovih nekadašnjih saboraca na ukrajinskom ratištu.\nVEZANI TEKST - Ruski pisac kojem je zabranjen ulazak u BiH se "pohvalio" odgovornošću za veliki broj ubistava\nWagner grupa je kompanija čiji su se vojnici već borili u Siriji, Ukrajini i drugim ratom zahvaćenim područjima, uglavnom u situacijama u kojima je zvanična Moskva nastojala prikriti svoje učešće u tim sukobima. Na čelu te kompanije je Yevgeny Prigozhin, ruski magnat blizak Kremlju, a Wagner grupa se nalazi na crnoj listi SAD-a.\n- Dobili smo informaciju o dolasku više od 200 militanata u Bjelorusiju kako bi destabilizirali situaciju tokom predizborne kampanje – piše agencija Belta, pozivajući se na izvore bjeloruskih sigurnosnih službi.\nPojasnili su da je ponašanje uhapšenih osoba bilo "nekarakteristično za ruske turiste" jer nisu konzumirali alkohol, a pažnju je privukla i njihova odjeća koja je podsjećala na vojne uniforme. Bjeloruski KGB i specijalna policija su u noći sa utorka na srijedu u Minsku uhapsili 32 osobe, a 33. je uhapšena na jugu zemlje.\nPlaćenici su, navodno, nakon "završenog posla" u Bjelorusiji trebali nastaviti put ka Sudanu, što je mogućnost koju potvrđuje pronađeni sudanski novac i telefonska kartica, ali i već utvrđeno prisustvo vojnika Wagner grupe u Sudanu. S druge strane, otvorena je i mogućnost da je dio plaćenika namjeravao putovati dalje u Libiju, gdje Rusija aktivno učestvuje u sukobu.\nUoči predsjedničkih izbora, zakazanih za 9. august, širom Bjelorusije se održavaju protesti jer je aktuelni predsjednik Alexander Lukashenko pozatvarao glavne rivale u utrci za njegov šesti mandat. Lukashenko je prethodno optužio međunarodne centre moći da pokušavaju destabilizirati Bjelorusiju, te organizirati proteste uoči izbora. Prošle sedmice je zaprijetio da će deportirati strane novinare koje je optužio za poticanje protesta.\nLukashenko je na vlasti još od 1994. godine, a OSCE ne priznaje niti jedne rezultate izbora u Bjelorusiji još od 1995. godine.\nNapomene radi, "problem" sa OSCE-om ima i predsjednik SNSD-a Milorad Dodik, čemu svjedoče i posljednji verbalni napadi na šeficu Misije OSCE-a u BiH Kathleen Kavalec, a i on je imao "podršku" Moskve uoči izbora, kada su Banju Luku posjetili ruski Kozaci predvođeni Nikolajom Đakonovom, koji je aktivno učestvovao na ukrajinskom ratištu.\nVEZANI TEKST - Špijunska afera potresa Balkan: Bugarska zabranila ulaz Rusima kojima je Dodik dodjeljivao priznanja\nRuski plaćenici su u Minsk stigli 24. i 25. jula, a sa sobom su imali po ručnu torbu i tri velika kofera. Navodno je čak 16 od ukupno 33 uhapšenih plaćenika učestvovalo na ukrajinskom ratištu.\nPrilepinu je, podsjećamo, Obavještajno-sigurnosna agencija (OSA) BiH zabranila ulazak u BiH jer je ocijenjen kao "prijetnja po sigurnost BiH".\n- Njegovo prisustvo na teritoriji BiH predstavlja prijetnju sigurnosti BiH, javnom poretku ili međunarodnim odnosima – navodi se u dokumentu kojim se zabranjuje ulazak na teritoriju naše zemlje od 26. marta 2018. godine.\nTa je zabrana izazvala žestoke reakcije Milorada Dodika, ali i Ambasade Rusije u BiH.\nWagner grupaRusijaBjelorusijaZakhar Prilepin\nStravična nesreća u rudniku u Rusiji, poginule najmanje 52 osobe uključujući šest spasioca\nJasna poruka Moskvi\nMinistar vanjskih poslova Ukrajine: Radimo na tome da Rusija shvati da bi novi napad skupo platila


Predsjednik Republike Srpske Željka Cvijanović izjavila je da uslovljavanje iz Sarajeva u vezi sa formiranjem vlasti na nivou BiH pokazuje da oni samo traže razlog da nešto ne uspije, te izrazila zadovoljstvo činjenicom da, uprkos tome, u Srpskoj sve funkcioniše.\n"Postoji politička većina, odnosno matematika postoji u parlamentu da se formira novi Savjet ministara BiH, ali opstrukcije dolaze iz Sarajeva, koje se odlučilo da postavi određene uslove. A kada postavljate uslove, onda ne tražite partnere, već razlog da nešto ne uspije", istakla je Cvijanovićeva.\nOna je za "Sputnjik" rekla da su okolnosti u BiH prilično teške, ali da nju kao predsjednika Republike Srpske prvenstveno zanima kakve su prilike u Srpskoj.\n"Sa zadovoljstvom mogu konstatovati da su stvari dobre i da je malo toga što zapravo utiče na stvarni život u Republici Srpskoj, a dešava se u Sarajevu", istakla je Cvijanovićeva.\nCvijanovićeva je ocijenila politički besmislenim uslovljavanje Godišnjim nacionalnim programom za NATO (ANP) iz Sarajeva, koje nisu sami smislili.\n"To je uslovljavanje. Izmislite temu za koju znate da nema saglasnosti i onda je postavljate, navodno, kao neki uslov. Izaberete takvu temu gdje imate i formalno neku prepreku, zato što je, recimo, Narodna skupština donijela Rezoluciju o zaštiti ustavnog poretka i vojnoj neutralnosti, koja se ne odnosi samo na NATO, već na bilo koji vojni savez, što pokazuje naše opredjeljenje. Dakle, to izaberete kao uslov i, naravno, to uradite uz podršku.Niste vi to sami smislili u Sarajevu", navela je ona.\nPrema njenim riječima, to je pogrešna procjena ljudi u Sarajevu i dijela međunarodne zajednice, koji su pomislili da će SNSD učiniti bilo šta samo da dođe na vlast.\n"Ako je blokada ključ njihovog funkcionisanja i života, evo okej - to je blokada. A što se tiče nas u Republici Srpskoj, nas interesuje prohodnost zakona, i to imamo. Interesuju nas veće penzije i plate - dešava se to i dešavalo se u prethodnom periodu, kada sam bila predsjednik Vlade", navela je Cvijanovićeva.\nOna je naglasila da je vlast u Srpskoj u koordinaciji sa srpskim članom Predsjedništva BiH Miloradom Dodikom angažovana sa ciljem povećanja plata i penzija, održanja socijalnih davanja i dalje izgradnje Republike Srpske.\nNa konstataciju da Dodik često pominje pravo na samoopredjeljenje i pitanje šta je crvena linija poslije koje bi se Srpska mogla odlučiti na takav korak, te da li bi Zapad to dozvolio, Cvijanovićeva je istakla da je pravo na samoopredjeljenje univerzalno, prepoznato u međunarodnim aktima i namijenjeno svima.\n"Zašto je problem i strašna stvar kada se mi pozovemo na neko univerzalno pravo? Onda neki stranci reaguju i računaju šta će biti. Sve što mi u Republici Srpskoj radimo i budemo preduzimali nema veze sa prelaskom crvenih linija. Sve što Srpska i njene institucije budu radile ikada i što čine sada jeste u skladu sa Ustavom i zakonima, ima potpuni legitimitet i podršku. Dakle, narodna volja, stoji iza toga", istakla je Cvijanovićeva.\nOna je naglasila da Srpska neće praviti nikakve greške i ishitrene poteze, već hoće da poštuje Ustav u kojem jasno piše šta je Republika Srpska.\n"Ustav kaže da se zovemo Republika Srpska, da jesmo republika, da imamo svoje institucije, teritoriju, stanovništvo, svoju vlast tako postavljenu i na lokalnom i na republičkom nivou i da treba da sarađujemo i da odatle biramo nekoga na nivo BiH", precizirala je Cvijanovićeva.\nGovoreći o deklaraciji SDA, Cvijanovićeva je ukazala da se i ovoj put pokazao neizbalansiran pristup međunarodne zajednice, koja bi odmah reagovala da je to učinila Republika Srpska.\nOna kaže da političko Sarajevo nastoji da pokaže da Dejtonski sporazum ne može funkcionisati, te da želi napraviti neku republiku iz njihovih snova.\n"Takva republika da je mogla da opstane ne bi se ratovalo, ne bi bile tolike žrtve", dodala je ona.\nCvijanovićeva je rekla da je skeptik i da ne vjeruje da će SDA mijenjati svoje politike.\n"Ali s druge strane, hoću da rezervišem pravo za građane Republike Srpske da i oni kreiraju svoje politike preko svojih političkih predstavnika. Zašto bi to pravo bilo dato tamo nekome, a nama bilo uskraćeno? Prema tome, svi ravnopravno", istakla je predsjednik Srpske.\nNa pitanje koliko je situacija u BiH eksplozivna, Cvijanovićeva je rekla da je i to igra političkog Sarajeva, kojem ako se neko suprotstavi odmah idu strancima i pričaju - sad će rat.\n"Nema rata, sav rat treba da se vodi političkim sredstvima i svodi na to da glasate za, protiv ili uzdržan", naglasila je ona.\nOna je rekla da BiH nije u fokusu nikakvih velikih sila i da se njome bave samo pojedinci koji su karijerno vezani, izdanci neke davne loze, starih administracija.\nCvijanovićeva je rekla da poštuje ulogu Rusije, koja principijelno brani Dejtonski sporazum, koja je spasila mnogo radnih mjesta u Srpskoj, ulaganjem doprinijela ekonomskom jačanju, a pri tome nije bilo nikakvog uslovljavanja.\nGovoreći o nedavnom sastanku u Beogradu predstavnika političkih partija iz Srpske sa predsjednikom Srbije Aleksandrom Vučićem, Cvijanovićeva je istakla značaj tog skupa, dodajući da je u vezi s tim bilo mnogo dezinformacija.\nOna je dodala da je opozicija iz Srpske nakon tog sastanka izjavama da je to bio skup neistomišljenika pokazala odraz nepoštovanja i potrebe da se pravdaju za odlazak u Beogradu.\nNa pitanje da li je sa opozicijom u Srpskoj moguće postići minimalan konsenzus o ključnim nacionalnim interesima, Cvijanovićeva je odgovorila da je potrebno jedinstvo o strateškim pitanjima, ali da se ne treba iscrpljivati jer vladajuća struktura ima dovoljno političke podrške o čemu svjedoče i izborni rezultati.\n"Mi radimo na tome da Republika Srpska bude jača, svjesnija sebe, organizovanija i samoodrživa", poručila je predsjednik Srpske.


Arapska liga: Ne vodite politiku preko leševa naroda Sirije\nI. Đ. 9. aprila 2017. 06:00\nPredsednik Organizacije Arapska liga Ahmed Abu Geit upozorio je na „opasnu eskalaciju“ u Siriji nakon što su SAD izvršile napad na sirijsku vazduhoplovnu bazu zbog navodnog napada hemijskim oružjem u toku protekle nedelje.\nArapska liga odbija pokušaje „međunarodnih i regionalnih snaga da vode politiku preko leševa sirijskog naroda ili po cenu suvereniteta Sirije. Zato zahtevamo da se svi uzdrže od ove opasne eskalacije čiji smo svedoci“, izjavio je Geit, a prenosi AFP.\nSAD su po naređenju predsednika Donalda Trampa ispalile na desetine raketa na sirijsku vazduhoplovnu bazu iz koje je, kako se navodi, izveden napad hemijskim oružjem, za koji Vašington krivi vladu sirijskog predsednika Bašara al-Asada.\nIzvor iz sirijske vojske za AFP je izjavio da su oružane snage te države bile upozorene na mogućnost vojne akcije nekoliko sati pre nego što su SAD izvršile napad.\nGeit je osudio napad hemijskim oružjem za koji su sirijske vlasti izričito negirale umešanost, navodeći da „počinioci moraju da odgovaraju za to jednog dana“.


VLAST UGROZILA ŽIVOT PACIJENATA - TPtimes.news\nVLAST UGROZILA ŽIVOT PACIJENATA\nIvić pozvao Vladu Srbije da dostavi kiseonik u Srpsku\nZbog alarmantne situacije sa kiseonikom u zdravstvenim ustanovama Republike Srpske, i opasnosti od ugrožavanja života velikog broja pacijenata, pozivamo Vladu Srbije da dopremi potrebne količine kiseonika i na taj način pomogne građanima Srpske, koji u ovoj situaciji vjeruju jedino u Srbiju.\nPoručio je ovo potpredsjednik DNS i šef Кluba poslanika te stranke, Duško Ivić koji ističe da ovu molbu Vladi Srbije upućuju zbog “neodgovornog ponašanja Vlade Srpske koja je dozvolila da korupcija i mešetarenje uđe u najdublje pore društva pa i u zdravstveni sistem Srpske”.\n– Ignorišući nalaze inspektora da se u zdravstvenim ustanovama za liječenje pacijenata koristi neadekvatan kiseonik i dozvolila distribucije kiseonika u zdravstvene ustanove, preduzeću koje za to nema odgovarajuće dozvole i sertifikate, Vlada Srpske nas je dovela u situaciju nedostatka kiseonika u zdravstvenim ustanovama Srpske. Vlada Srpske svojim nepoštovanjem pozitivnih zakonskih propisa ugrozila je veliki broj života pacijenta – navodi Ivić.\nPitanje ostavke Vlade Republike Srpske u ovoj, po građane Srpske, kako dodaje Ivić, dramatičnoj ili bolje reći razočaravajućoj situaciji je najmanje što ova Vlada treba da učini.\nOn ističe da je ključni problem za građane Srpske povjerenje u zdravstveni sistem.\n– Ne trebamo se iznenaditi ako zbog afere “Кiseonik” i narušenog povjerenja građana u zdravstveni sistem Srpske, članovi njihovih porodica pokrenu tužbe protiv zdravstvenih ustanova zbog njihovih najbližih koji su liječeni u tim bolnicama i izgubili bitku za život. Povjerenje građana u zdravstveni sistem može vratiti samo nova Vlada Srpske. Zbog velike uznemirenosti građana Srpske, pozivamo Vladu Srbije da hitno reaguje i dopremi kiseonik u zdravstvene ustanove Republike Srpske – kaže Ivić.\nPrevious articleNEZAPAMĆENA PREVARA\nNext articleNA UKC PONESTAJE KISEONIKA


Konkurs za nagradu “Dragan Radulović” - Radio Tivat\nKonkurs za nagradu “Dragan Radulović”\nObjavljen je Konkurs za Književnu nagradu “Dragan Radulović“ za 2021. godinu, a kako naglašavaju u Sekretarijatu za kulturu i sport Glavnog grada Podgorica nagrada se dodjeljuje književniku/ici iz Crne Gore i regionalnim autorima, kao javno priznanje za knjigu, objavljenu tokom prethodne godine, koja predstavlja izuzetno ostvarenje u oblasti književnog stvaralaštva za djecu i mlade.\nKonkurs je otvoren od 15. februara do 31. marta ove godine, a nagrada se dodjeljuje samo originalnim djelima nespornih umjetničkih i pedagoških dometa. Pravo predlaganja kandidata za nagradu imaju organizacije, institucije i pojedinci.\nPrijedlozi za nagradu dostavljaju se u pisanoj formi, a uz Obrazac za prijavu prijedloga treba priložiti i po sedam primjeraka svake predložene knjige koja je kandidovana za nagradu, kao i obrazloženje i dokumentaciju na osnovu koje se može ocijeniti vrijednost ostvarenih rezultata. Nagrada se sastoji od plakete, statue i novčane nagrade u iznosu od tri prosječne zarade u Crnoj Gori, a godišnje se mogu dodijeliti najviše tri nagrade.\nNagrada će biti uručena na svečanom otvaranju Manifestacije “Dani Dragana Radulovića” 27. aprila 2022. u 11 sati, u Velikoj sali KIC “Budo Tomović“. Pisani prijedlog za Nagradu (popunjen obrazac), sa pratećom dokumentacijom, dostavlja se na adresu: Sekretarijat za kulturu i sport Glavnog grada Podgorica, Ulica Marka Miljanova 4, 81.000 Podgorica, sa naznakom “za Nagradu ’Dragan Radulović’“, svakog radnog dana od 8 do 16 sati, zaključno sa 31. martom .\nGoran Karan i Lapsus bend vas pozivaju na Praznik mimoze\nTivatska URA podržala formiranje evropske manjinske vlade: Korak naprijed ka društvu jednakih građana


Zajedničkim naporima brže do IPARD podrške – Portal RTPV\nNaslovna / Vijesti / Ekonomija / Zajedničkim naporima brže do IPARD podrške\nZajedničkim naporima brže do IPARD podrške\nRTPV 1. Februara 2020.\tEkonomija Ostavite komentar 315 pregledi\nCrnogoroski poljoprivredni proizvođači i prerađivači već dvije godine imaju mogućnost da koriste bespovratnu podršku za investicije kroz IPARD program koji se finansira iz EU sredstava pretpristupne pomoći i nacionalnog budžeta.\nU razgovoru za CdM, v.d generalnog direktora Direktorata za plaćanja Ministarstva poljoprivrede i ruralnog razvoja Danka Perović ističe da realizacija investicija u okviru IPARD podrške predstavlja značajan podsticaj ubrzanom razvoju poljoprivrede i prerađivačkog sektora.\nGovoreći na bazi dosadašnjeg iskustva o zahtjevnosti procedura ugovaranja i isplate podrške, kao i terenskih kontrola, shodno pravilima EU, Perović je pozvala poljoprivredne proizvođače da daju maksimalan doprinos tako što će se potruditi da prilikom apliciranja dostavljaju kompletnu dokumentaciju, kako bi se procesi ubrzali, a oni što prije dobili povraćaj sredstava.\n“Poljoprivredni proizvođači dobijaju bespovratnu podršku od 60 do 70 odsto prihvatljivih investicija, što predstavlja izuzetno povoljnu šansu da na najbrži način unaprijede poljoprivrednu proizvodnju, prerađivačke pogone, dostignu standarde EU i postanu konkuretniji”, ističe Perović.\nOna je kazala da za IPARD podršku vlada izuzetno interesovanje naših poljoprivrednika, te da je u toku realizacija ugovorenih investicija iz prva dva javna poziva (jedan za primarnu proizvodnju, drugi za preradu), gdje su ugovorena 264 projekta ukupne vrijednosti investicija preko 28 miliona eura i vrijednosti podrške od oko 15 miliona eura koju će dobiti proizvođači.\n“Do sada zahtjev za isplatu podrške, po realizovanoj investiciji, podnijelo je 65 korisnika, od kojih je 10 dobilo bespovratnu podršku u iznosu od 1,82 miliona eura. U narednom periodu očekujemo i dostavljanje novih zahtjeva za isplatu. S tim u vezi, službenici Ministarstva poljoprivrede intezivno rade na administrativnoj kontroli pristiglih zahtjeva, tako da u ovoj godini očekujemo isplatu podrške od oko 10 miliona eura”, kaže Perović.\nOna je podsjetila da je kroz treći po redu objavljeni poziv, a drugi za preradu stiglo 52 zahtjeva, vrijednosti investicija preko 38 miliona eura.\n“U toku je administrativna kontrola i tih zahtjeva, u narednom periodu se očekuje i potpisivanje ugovora o podršci sa korisnicima koji ispune sve uslove. Tokom februara očekuje nas i novi javni poziv, još jedan za primarnu poljoprivrednu proizvodnju. Ovako veliki broj poziva, podnosilaca zahtjeva, neophodnost provjere svakog na administrativnom i terenskom nivou, zahtijeva veliki rad, vrijeme i visok stepen odgovornosti i posvećenosti svih, kako službenika Ministarstva i ostalih institucija, tako i poljoprivrednih proizvođača i prerađivača tokom pripremanja potrebne dokumentacije. Dostavljanje nekompletne dokumentacije bio je i jedan od najvećih izazova u ovom procesu, a što u značajnom broju slučajeva usporava proces odobravanja zahtjeva za podršku”, kaže Perović.\nOna je pozvala proizvođače koji su aplicirali na aktuelne pozive ili namjeravaju da to urade na naredni, da šalju kompletnu neophodnu dokumentaciju kako se ne bi proces odobravanja podrške ili isplate odužio, zbog potrebe ponovnih kontrola koje zahtijevaju vrijeme.\n“Recimo, jedan od preduslova za dobijanje podrške je i dokaz o ispunjavanju standarda u oblasti zaštite životne sredine, dobrobiti životinja, javnog zdravlja i zaštite i zdravlja na radu. Dešavalo se da korisnici podnesu zahtjev za isplatu sredstava, a da u dijelu ispunjavanja standarda nijesu u potpunosti ispunili obaveze, pa su ponovo morali biti kontrolisani na terenu. Takođe, korisnicima bih skrenula pažnju da prilikom realizacije investicije nabavka bude izvršena onako kako im je odobreno ugovorom. Bilo je situacija da nabavljena oprema nije u skladu sa odobrenom ugovorom, pa smo u tim slučajevima morali odbiti taj dio investicije“, kaže Perović.\nOna je istakla da se mora raditi u skladu sa pravilima javnih poziva i obavezama iz ugovora. Svako odstupanje, pa i najmanje, kako je kazala, produžava proceduru.\n“Ovim putem još jednom apelujem na poljoprivredne proizvođače da se u cilju pravovremene i kvalitetne pripreme dokumentacije za sve savjete, konsultacije ili dodatnu obuku obrate zaposlenima u stručnim i savjetodavnim službama Ministarstva poljoprivrede. Iz tog razloga smo i skoro dva mjeseca prije najavili kada će biti objavljen naredni javni poziv za primarnu proizvodnju. Planira se da taj poziv bude objavljen krajem februara upravo iz razloga da bi poljoprivrednici imali dovoljno vremena, da zajedno sa nama, pripreme sve što im treba za uspješnu prijavu za podršku. Samo zajedničkim snagama možemo u potpunosti iskoristiti značajna sredstva bespovratne podrške koja su na raspolaganju”, poručila je Perović.\nPredhodno Velika Britanija tačno u ponoć po centralnoevropskom vremenu napustila Evropsku uniju\nSledeće Nastavak XVIII sjednice Skupštine opštine u ponedjeljak, 3. februar


Lavrov: Amerika sprovodi otvoreno neprijateljstvo - 24.05.2021, Sputnik Srbija\nLavrov: Amerika sprovodi otvoreno neprijateljstvo\nUz obostranu želju, Moskva i Vašington mogu da prevaziđu sve nagomilane nesuglasice, izjavio je ministar inostranih poslova Rusije Sergej Lavrov. 24.05.2021, Sputnik Srbija\nPrema rečima Lavrova, Amerikanci sprovode otvoreno neprijateljsku liniju prema Moskvi – uvode sankcije, neosnovano optužuju Rusiju, imaju ničim izazvane javne napade. Ministar smatra da „sve to stvara krajnje toksičnu atmosferu i ometa uspostavljanje mirnog, profesionalnog dijaloga između dveju zemalja“.Nova faza rusko-američkog dijalogaIstovremeno, Lavrov se osvrnuo na petogodišnje produženje Sporazuma o smanjenju strateškog ofanzivnog naoružanja (START 3), rekavši da Moskva pozdravlja taj potez i da je spremna da pristupi novoj fazi rusko-američkog dijaloga o strateškoj stabilnosti.Lavrov je saglasnost tima američkog predseednika Džoa Bajdena da produži START 3 bez preduslova ocenio kao „ohrabrujući momenat“.SAD pokazale konstruktivan stav u Rejkjaviku Govoreći o svom prvom sastanku sa američkim državnim sekretarom u Rejkjaviku, šef ruske diplomatije je ukazao na konstruktivan stav Entonija Blinkena na tim pregovorima.Bez pravog rusko-američkog dijaloga, svetskoj zajednici je veoma teško da se suprotstavi transgraničnim izazovima i pretnjama, kao i da reši regionale sukobe, izjavio je ruski ministar.„Shvatajući sve to, uzeli smo u razmatranje predlog Vašingtona da sastanak predsednika Putina i Bajdena bude održan ove godine u jednoj od evropskih prestonica. Tokom razgovora sa Blinkenom u Rejkjaviku, američka strana je generalno pokazala konstruktivan stav, što je ohrabrujuće“, zaključio je Lavrov i dodao da će predsednici sami odrediti teme za pregovore, ali da bi dijalog trebalo da se zasniva na uzajamnom poštovanju.Pročitajte još:\nrusija, svet, vesti, sergej lavrov, moskva, vašington, nesuglasice, prevazilaženje\n13:26 24.05.2021 (Osveženo: 14:01 24.05.2021)\n© Press-služba MID RF / Uđi u foto-galerijuMinistar spoljnih poslova Rusije Sergej Lavrov\nUz obostranu želju, Moskva i Vašington mogu da prevaziđu sve nagomilane nesuglasice, izjavio je ministar inostranih poslova Rusije Sergej Lavrov.\n„Sa svoje strane, uvek smo se zalagali za razvoj konstruktivne, uzajamno korisne saradnje sa Vašingtonom, uklanjanje ruševina koje nas sprečavaju da idemo napred. Kako pokazuje istorijsko iskustvo, moguće je prevazići čak i najdublja neslaganja uz uslov da je želja za tim obostrana“, rekao je on u intervjuu za list „Argumenti i fakti“.\nPrema rečima Lavrova, Amerikanci sprovode otvoreno neprijateljsku liniju prema Moskvi – uvode sankcije, neosnovano optužuju Rusiju, imaju ničim izazvane javne napade. Ministar smatra da „sve to stvara krajnje toksičnu atmosferu i ometa uspostavljanje mirnog, profesionalnog dijaloga između dveju zemalja“.\nNova faza rusko-američkog dijaloga\nIstovremeno, Lavrov se osvrnuo na petogodišnje produženje Sporazuma o smanjenju strateškog ofanzivnog naoružanja (START 3), rekavši da Moskva pozdravlja taj potez i da je spremna da pristupi novoj fazi rusko-američkog dijaloga o strateškoj stabilnosti.\nLavrov objasnio pod kojim uslovom bi Rusija i Zapad mogli da budu prijatelji\n21 Maj 2021, 13:16\nLavrov je saglasnost tima američkog predseednika Džoa Bajdena da produži START 3 bez preduslova ocenio kao „ohrabrujući momenat“.\nSAD pokazale konstruktivan stav u Rejkjaviku\nGovoreći o svom prvom sastanku sa američkim državnim sekretarom u Rejkjaviku, šef ruske diplomatije je ukazao na konstruktivan stav Entonija Blinkena na tim pregovorima.\nKako je rekao, na Rusiji i SAD, dve najveće nuklearne sile, leži posebna odgovornost za očuvanje strateške stabilnosti i međunarodne bezbednosti.\nBez pravog rusko-američkog dijaloga, svetskoj zajednici je veoma teško da se suprotstavi transgraničnim izazovima i pretnjama, kao i da reši regionale sukobe, izjavio je ruski ministar.\n„Shvatajući sve to, uzeli smo u razmatranje predlog Vašingtona da sastanak predsednika Putina i Bajdena bude održan ove godine u jednoj od evropskih prestonica. Tokom razgovora sa Blinkenom u Rejkjaviku, američka strana je generalno pokazala konstruktivan stav, što je ohrabrujuće“, zaključio je Lavrov i dodao da će predsednici sami odrediti teme za pregovore, ali da bi dijalog trebalo da se zasniva na uzajamnom poštovanju.\nZbog čega je susret Lavrov-Blinken bio košmar za Ukrajinu?\nNastavlja se licitacija o mestu sastanka Putina i Bajdena - Prag, Rejkjavik, a možda i Ljubljana


Zašto razmeštanje „Admirala Kuznjecova“ nije neprijateljski potez?\nM. K. 20. novembra 2016. 17:29\nRusija je izazvala pometnju među nekim zapadnim liderima svojom odlukom da pošalje grupu nosača aviona na sirijsku obalu, ali češki general armije Peter Pavel, predsednik Vojnog komiteta NATO-a, rekao je za „Mond“ da razmeštanje ne treba posmatrati kao „neprijateljski“ potez, jer Moskva ne želi da kalja svoju reputaciju na svetskoj sceni.\n„Vojni potencijal Rusije, kao i vojno prisustvo zemlje stalno se povećava“, kaže general Pavel, pozivajući da se „pogleda iza“ tih događaja.\n„Rusija želi da pokaže da poseduje vojnu moć koja se mora poštovati i koja ima spoljnopolitičku svrhu — povratak na međunarodnu scenu.“ Kao rezultat toga, raspoređivanje grupe nosača aviona, predvođene „Admiralom Kuznjecovom“, u istočni Mediteran ne treba posmatrati kao „neprijateljsku nameru“, smatra general Pavel.\n„To je prikaz globalnog kapaciteta Rusije i sredstvo za sprovođenje autonomne operacije kada Moskva bude smatrala da je potrebno“, objašnjava general. Rusija je poslala nosač-aviona „Admiral Kuznjecov“, ratnu krstaricu „Petar Veliki“, protivpodmorničke razarače „Severomorsk“ i „Admiral Kulakov“ i brodove za podršku u Sredozemno more da održavaju vojne vežbe i jačaju sposobnosti. Grupa je stigla na svoju destinaciju 8. novembra.\n„Admiral Kuznjecov“ je 15. novembra učestvovao u protivterorističkoj operaciji Rusije u Siriji, pokretanjem velikog napada na ciljeve DAEŠ-a i Nusra fronta, uglavnom skladišta municije i objekte za proizvodnju oružja u sirijskim provincijama Idlibu i Homsu.\nSprečen teroristički napad na „Besmrtni puk“, koji su predvodili…\n„Ne mislim da je spoljna politika Rusije u ovom trenutku usmerena na uništavanje imidža konstruktivnog učesnika na međunarodnoj sceni koji Moskva želi da prikaže.\nUkoliko je Rusija zainteresovana da ponovo postane globalni igrač, svaki čin agresije tokom ovog prelaznog perioda bio bi prepreka tome cilju“, ističe Pavel.\nVisoki zvaničnici NATO-a bili su uglavnom kritični prema Rusiji, optužujući je da se navodno meša u unutrašnje poslove Ukrajine i da preti svojim susedima na Baltiku.\nMoskva je uvek negirala te tvrdnje govoreći da su širenje Alijanse na istoku i njene inicijative u blizini ruske granice štetni za regionalnu i globalnu bezbednost.\nAdmiral Kuznjecovgeneral NATOmoskva\nTrampov neočekivani poklon Moskvi: Ova ruska industrija će…\nVeličanstven praznični vatromet u Moskvi (video)\nVučić pored Putina na paradi na Crvenom trgu (foto, video)\nKo tu odlučuje: Jedno je šta Milo želi, a drugo na šta je…\nObjavljen panoramski snimak noćne probe Parade pobede…


Vladimir Putin i Barak Obama održali neformalni sastanak | Serb.rs\nSerb.rs > SVET > Vladimir Putin i Barak Obama održali neformalni sastanak\nVladimir Putin i Barak Obama održali neformalni sastanak\n15. novembra 2015. / Komentari su isključeni na Vladimir Putin i Barak Obama održali neformalni sastanak\nAmerički predsednik Barak Obama i ruski predsednik Vladimir Putin (foto:www.bbc.com)\nAmerički predsednik Barak Obama i ruski lider Vladimir Putin danas su održali neformalni sastanak na marginama ekonomskog samita G20 u Turskoj.\nDvojica lidera razgovarala su uz prisustvo Obamine savetnice za nacionalnu bezbednost Suzan Rajs i ruskog savetnika, prenosi AP.\nNjihov susret je prikazan na tv snimku koji je objavio domaćin samita Turska, ali razgovor nije mogao da se čuje, navodi AP.\nRazgovori američkog predsednika Baraka Obame i ruskog predsednika Vladimira Putina bili su konstruktivni, saopštila je Bela kuća.\nDvojica predsednika dogovorila su se o potrebi za prekidom vatre u Siriji i posredovanja Ujedinjenih nacija u pregovorima između sukobljenih strana, izjavio je jedan zvaničnik Bele kuće.\nPutin i Obama su konstatovali da su teroristički napadi u Parizu samo povećali potrebu da se konflikt u Siriji razreši kako je moguće brže.\nIstovremeno, dva predsednika razgovarali su i o situaciji u Ukrajini, dok je Obama ponovio da je najvažnije u potpunosti sprovesti sve tačke Minskog sporazuma i kompletno povući teško naoružanje sa linije razdvajanja.\nNovinarima nije bilo dozvoljeno da prisustvuju sastanku koji je održan tokom radnog ručka priređenog za lidere učesnike samita.\nObama i Putin su se naginjali jedan prema drugom tokom razgovora, a američki predsednik je živo gestikulirao rukama, navodi AP.\nNjihov susret je došao u trenutku dok SAD, Rusija i druge zemlje tragaju za novim diplomatskim planom u pokušaju da okončaju građanski rat u Siriji, izvestio je AP.\nLideri grupe 20 najrazvijenih ekonomija sveta (G20) okupljeni su danas i sutra na samitu u Turskoj tokom kojeg će razgovarati ne samo o ekonomskim pitanjima, već i o gorućim svetskim temama kao što su rat u Siriji, izbeglička kriza i borba protiv terorizma.\nRuski predsednik Vladimir Putin i američki predsednik Barak Obama razgovarali su više od 30 minuta na marginama ekonomskog samita G20 u Turskoj, napisala je predstavnica Kremlja u G20 Svetlana Lukaš na Tviteru.\nOna nije otkrila detalje sastanka, već je objavila fotografiju na kojoj se vide dvojica predsednika kako sede za stolom nagnuti jedan prema drugom, preneo je Rojters.\nOznake: g20, izbeglice, obama, putin, rat, razgovori, Sirija, terorizam, turska, vesti / Objavljeno u: SVET


Evo kome je Marjanović posvetio današnju golčinu - Sportske.net\nEvo kome je Marjanović posvetio današnju golčinu\nVezni fudbaler Partizana Saša Marjanović izneo je svoje utiske nakon druge test utakmice na pripremama u Poljskoj i otkrio kome posvećuje prvenac u crno-belom dresu.\nTomić isprobao dva tima, evo ko je u prednosti!Bomba iz prve - Pogledajte majstoriju Saše Marjanovića!"Valjak" samleo trećeligaša, evrogol Marjanovića!Partizanov Neca: ''Noge teške, oči mi se sklapaju...''Divili ste se Ronaldinju? Nešto slično ćete gledati u - Partizanu?!\nFudbaleri Partizana odigrali su u utorak drugu kontrolnu utakmicu u sklopu priprema za novu sezonu. Nakon poraza od APOEL-a crno-beli su savladali poljskog trećeligaša Pogon rezultatom 3:0 a treći pogodak na meču posigao je Saša Marjanović.\n"Iskoristili smo šansu da se još više uigramo i upoznamo. Posrećilo mi se da postignem prvenac u Partizanu, radujem se zbog toga, a gol bih posvetio sinu i supruzi koja je iznela teret porođaja. Presrećan sam i trudiću se da nastavim u istom ritmu" rekao je Marjanović.\nDoskorašnji član niškog Radničkog vratio se u klub u kojem je ponikao ali svojevremeno nije bio spreman da čeka na priliku u prvom timu.\n"Trudim se maksimalno da na svakom treningu i utakmici pokažem da sam pravo pojačanje za Partizan. Stekao sam iskustvo i imam dovoljno godina i mislim da mi nije potreban duži vremenski period da se uigram i pokažem koliko znam" kazao je Marjanović.\nDanašnji gol Marjanović je postigao udarcem sa dvadesetak metara što je jedna od njegovih specijalnosti.\n"To je moj dodatni kvalitet u igri koji se trudim da koristim maksimalno, a to se u Partizanu vidi i čuje više nego u drugim klubovima" zaključio je Marjanović.\nTreću kontrolnu utakmicu u Poljskoj Partizan igra 2. jula protiv Lehje iz Gdanjska 2. jula od 11 časova.


U toku upis u školu za fudbalske sudije - www.025.rs\nwww.025.rs / KULA / DRUŠTVO / U toku upis u školu za fudbalske sudije\nStrukovna organizacija sudija Opštinskog fudbalskog saveza Kula organizuje novu školu za fudbalske sudije koja počinje 22. januara 2020. godine. Škola za fudbalske sudije je besplatna.\nPrijave traju do početka škole, a predavanja će se održavati u prostorijama Srednje tehničke škole “Mihajlo Pupin”. Školu mogu da pohađaju zainteresovana lica od 16 do 20 godina.\nPolaznici će u školi učiti o pravilima fudbalske igre od instruktora i sudija prve kategorije. Jedan od predavača biće i kulski sudija Miodrag Gogić, koji je sudio 142. večiti derbi između Partizana i Crvene zvezde.\nZa prijavu i dodatne informacije svi zainteresovani mogu da se jave na telefon 060/383-88-30.\nTags: fudbalske sudije, opština kula, upis u toku


Budući lokalni ambasadori Roma i Romkinja | UNDP u Srbiji\nTrideset mladih Roma i Romkinja odabranih na javnom konkursu trenutno pohađa tromesečnu obuku kako bi stekli nova znanja i veštine i angažovali se u lokalnim samoupravama i/ili drugim vladinim ili nevladinim institucijama na lokalnom nivou. Obuku organizuju UNDP, UNHCR i Volonteri Ujedinjenih nacija (UNV) u Srbiji, kako bi pomogli učesnicima da utiču na društvene i političke procese u gradovima i opštinama u kojima žive i doprineli boljem socijalnom uključivanju Roma.\nDevetnaestogodišnja Anabela je Nišlijka, studentkinja Pravnog fakulteta, volonterka jedne nevladine organizacije, edukatorka na temu vršnjačkog nasilja i rodne ravnopravnosti i, nada se, buduća pravnica ili sudija.\n„Romi i Romkinje u Nišu se često suočavaju sa predrasudama i diskriminacijom, sa kojima se ponekad susreću i u institucijama. Verujem da bi Romima i Romkinjama značilo da, ukoliko ne razumeju stručno lice, mogu da se obrate osobi koja govori romski jezik i koja može da olakša komunikaciju. Mislim da bi to pomoglo da nijednoj samohranoj majci ili žrtvi porodičnog nasilja romske nacionalne pripadnosti u Nišu ne bude uskraćena pomoć usled nerazumevanja ili predrasuda.“ Broj Roma na teritoriji Grada po popisu iznosi 6.996, ali nevladine organizacije procenjuju da ih ima 25.000.\nAnabela i drugi mladi Romi i Romkinje će na obuci učiti o ljudskim pravima, diskriminaciji, pravno-nevidljivim licima, pristupu pravima za ranjive grupe i funkcionisanju lokalnih mehanizama za socijalnu inkluziju. Sa stečenim znanjem polaznici i polaznice obuke biće angažovani u nekoj od lokalnih institucija, u 30 opština u Srbiji.\nTako će tako imati priliku da se uključe u društvene i političke procese u svojim opštinama i da budu svojevrsni ambasadori interesa romske zajednice na lokalnom nivou, u saradnji sa raznim zainteresovanim stranama – kako nijedan Rom ili Romkinja ne bi bili zapostavljeni.